|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ**  **ΓΕΝΙΚΗ ΓΡΑΜΜΑΤΕΙΑ**  **ΕΝΩΣΙΑΚΩΝ ΠΟΡΩΝ**  **ΚΑΙ ΥΠΟΔΟΜΩΝ**  **ΕΙΔΙΚΗ ΥΠΗΡΕΣΙΑ** **ΕΦΑΡΜΟΓΗΣ ΠΑΡΕΜΒΑΣΕΩΝ ΑΓΡΟΤΙΚΗΣ ΑΝΑΠΤΥΞΗΣ** |  |  |

|  |  |  |
| --- | --- | --- |
|  | **ΤΟΠΙΚΟ ΠΡΟΓΡΑΜΜΑ**  **ΤΑΠΤοΚ LEADER ΗΡΑΚΛΕΙΟΥ**  **2023-2027** |  |

**ΟΜΑΔΑ ΤΟΠΙΚΗΣ ΔΡΑΣΗΣ: ΑΝΑΠΤΥΞΙΑΚΗ ΗΡΑΚΛΕΙΟΥ ΑΑΕ ΟΤΑ**

**ΣΤΡΑΤΗΓΙΚΟ ΣΧΕΔΙΟ ΚΟΙΝΗΣ ΑΓΡΟΤΙΚΗΣ ΠΟΛΙΤΙΚΗΣ (ΣΣ ΚΑΠ)**

**ΟΔΗΓΟΣ ΥΠΟΒΟΛΗΣ-ΔΙΟΙΚΗΤΙΚΟΥ ΕΛΕΓΧΟΥ ΑΙΤΗΣΕΩΝ ΣΤΗΡΙΞΗΣ**

ΠΛΑΙΣΙΟ ΕΦΑΡΜΟΓΗΣ ΤΗΣ ΠΑΡΕΜΒΑΣΗΣ Π3-77-4.1

«ΣΤΗΡΙΞΗ ΓΙΑ ΤΟΠΙΚΗ ΑΝΑΠΤΥΞΗ ΜΕΣΩ ΤΟΥ LEADER (ΤΑΠΤΟΚ - ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ)» ΤΟΥ ΣΣ ΚΑΠ.

Στήριξη για την υλοποίηση δράσεων υπό την τοπική στρατηγική ανάπτυξης για παρεμβάσεις Δημοσίου χαρακτήρα

**ΠΑΡΕΜΒΑΣΗ** **Π3-77-4.1**

**Κωδικός Πρόσκλησης ΟΠΣΚΑΠ: Π3-77-4.1\_EL045\_2025**

**ΑΡΧΑΝΕΣ, 2025**

**ΠΕΡΙΕΧΟΜΕΝΑ**

1. ΔΙΑΔΙΚΑΣΙΑ ΥΠΟΒΟΛΗΣ & ΔΙΟΙΚΗΤΙΚΟΥ ΕΛΕΓΧΟΥ ΤΩΝ ΑΙΤΗΣΕΩΝ ΣΤΗΡΙΞΗΣ ΚΑΙ ΕΝΤΑΞΗ ΠΡΑΞΕΩΝ
2. ΕΠΙΛΕΞΙΜΟΤΗΤΑ ΠΡΑΞΕΩΝ - ΔΑΠΑΝΩΝ
3. ΚΡΙΤΗΡΙΑ ΕΠΙΛΕΞΙΜΟΤΗΤΑΣ - ΑΠΟΚΛΕΙΣΜΟΥ ΠΡΑΞΕΩΝ - ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΟΥΣ
4. ΚΡΙΤΗΡΙΑ ΕΠΙΛΟΓΗΣ - ΒΑΘΜΟΛΟΓΗΣΗΣ ΠΡΑΞΕΩΝ - ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΟΥΣ
5. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ
6. ΣΧΕΔΙΟ ΕΓΓΡΑΦΟΥ ΓΙΑ ΤΗΝ ΥΠΟΒΟΛΗ ΣΥΜΠΛΗΡΩΜΑΤΙΚΩΝ / ΔΙΕΥΚΡΙΝΙΣΤΙΚΩΝ ΣΤΟΙΧΕΙΩΝ

1. **ΔΙΑΔΙΚΑΣΙΑ ΥΠΟΒΟΛΗΣ ΚΑΙ ΔΙΟΙΚΗΤΙΚΟΥ ΕΛΕΓΧΟΥ ΤΩΝ ΑΙΤΗΣΕΩΝ ΣΤΗΡΙΞΗΣ ΚΑΙ ΕΝΤΑΞΗ ΠΡΑΞΕΩΝ**
   1. **ΥΠΟΒΟΛΗ ΑΙΤΗΣΗΣ ΣΤΗΡΙΞΗΣ**

*(Σύμφωνα με το άρθρο 13 της υπ’ αριθ. 39443/12.02.2025 απόφασης του Υπουργού Αγροτικής Ανάπτυξης και Τροφίμων (B’ 770) και την εγκύκλιο 121173/09.05.2025)*

1. Υποβολή αίτησης στήριξης στο πληροφοριακό σύστημα ΟΠΣΚΑΠ

Οι δυνητικοί δικαιούχοι μπορούν, μετά τη δημοσιοποίηση της σχετικής πρόσκλησης, να υποβάλλουν αιτήσεις στήριξης μέσω του κατάλληλου πληροφοριακού συστήματος (ΟΠΣΚΑΠ). Λεπτομέρειες σχετικά με την υποβολή των αιτήσεων στήριξης, καθώς και πληροφορίες αναφορικά με τα στοιχεία που πρέπει να περιλαμβάνονται σε αυτές, περιγράφονται στη διαδικασία Ι.2.2 του ΣΔΕ.

2. Περιορισμοί υποβολής αιτήσεων στήριξης

**Επιτρέπεται** η κατάθεση μόνο μίας αίτησης στήριξης ανά ΑΦΜ ανά υπο-παρέμβαση, στο πλαίσιο της ίδιας πρόσκλησης ανά Τοπικό Πρόγραμμα (ΤΠ), με εξαίρεση τους Οργανισμούς Τοπικής Αυτοδιοίκησης (ΟΤΑ) Α’ και Β’ βαθμού.

**Δεν επιτρέπεται** η υποβολή αιτήσεων στήριξης σε διαφορετικά Τοπικά Προγράμματα (ΤΠ), για την ίδια υπο-παρέμβαση, με το ίδιο ΑΦΜ, στο πλαίσιο του ίδιου κύκλου προσκλήσεων, με εξαίρεση τους ΟΤΑ Α΄ και Β’ βαθμού, τον ΟΦΥΠΕΚΑ και τις Εφορείες Αρχαιοτήτων, καθώς και φορέων που υλοποιούν πράξεις κοινωνικού χαρακτήρα.

Για τους φορείς που δεν εμπίπτουν στις εξαιρέσεις της παραπάνω παραγράφου, επιτρέπεται η συμμετοχή φυσικού ή νομικού προσώπου σε περισσότερες από μια αιτήσεις στήριξης στο πλαίσιο της ίδιας υπο-παρέμβασης ανά ΤΠ αλλά διαφορετικής πρόσκλησης, εφόσον τα ποσοστά συμμετοχής του στα νομικά πρόσωπα που καταθέτουν τις αιτήσεις στήριξης, δεν υπερβαίνουν αθροιστικά ποσοστό 100% για όλη την προγραμματική περίοδο, καθώς και ο συνολικός προϋπολογισμός των πράξεων δεν υπερβαίνει τα όρια, του άρθρου 7 της υπ’ αριθ. 39443/12.02.2025 υπουργικής απόφασης.

Οι παραπάνω προϋποθέσεις, δεν ισχύουν για πράξεις που υλοποιούνται σε περιοχές που έχουν πληγεί πρόσφατα από **φυσικές καταστροφές** (περίοδος εμφάνισης γεγονότος μικρότερη των δύο ετών) ή για πράξεις κοινωνικού χαρακτήρα. Στις περιπτώσεις αυτές ο συνολικός προϋπολογισμός ανά φυσικό ή νομικό πρόσωπο δύναται να φτάσει σωρευτικά το ποσό των 800.000 ευρώ για πράξεις δημοσίου χαρακτήρα, τηρώντας το ανώτατο όριο ανά πρόσκληση.

3. Περιεχόμενα και δικαιολογητικά αίτησης στήριξης

* Η αίτηση στήριξης απαρτίζεται από:

1. Την ηλεκτρονική υποβολή στο ΟΠΣΚΑΠ.
2. Το Έντυπο Αίτησης Στήριξης-Υπεύθυνη Δήλωση.
3. Τα δικαιολογητικά που αναρτώνται στο ΟΠΣΚΑΠ.

* Η αίτηση στήριξης περιλαμβάνει:

1. στοιχεία του αιτούντος,
2. στοιχεία και φωτογραφική απεικόνιση της υφιστάμενης κατάστασης του έργου, εκτός άυλων ενεργειών,
3. περιγραφή της προτεινόμενης πράξης,
4. αναλυτικό προϋπολογισμό της προτεινόμενης πράξης,
5. αριθμό δεικτών εκροών και αποτελέσματος ανά πράξη,
6. ειδικές πληροφορίες ανάλογα με την υπο-παρέμβαση στην οποία υποβάλλεται η αίτηση στήριξης,
7. δικαιολογητικά που να αποδεικνύουν το «εύλογο κόστος» των αιτούμενων προς ενίσχυση δαπανών [πλην των δαπανών που αναφέρονται στην παρ. 7 του άρθρου 14Γ της υπ’ αριθ. 39443/12.02.2025 απόφασης του Υπουργού Αγροτικής Ανάπτυξης και Τροφίμων (B’ 770)],
8. τεκμηρίωση του είδους και του ύψους των δαπανών, ώστε να συνάδουν με τη φύση, τους στόχους και την λειτουργικότητα του επενδυτικού σχεδίου (πλην έργων που εκτελούνται με διαδικασίες δημόσιων συμβάσεων),
9. τεκμηρίωση της δυνατότητας του δικαιούχου αναφορικά με τη λειτουργία-συντήρηση του έργου,
10. τα δικαιολογητικά που απαιτούνται κατά περίπτωση από το εθνικό θεσμικό πλαίσιο για τις δημόσιες συμβάσεις, τα οποία θα εξειδικεύονται στις επιμέρους προσκλήσεις των υπο-παρεμβάσεων,
11. συντέλεση των απαιτούμενων απαλλοτριώσεων, εφόσον απαιτούνται,
12. δήλωση δικαιούχου ότι θα διευκολύνει κάθε έλεγχο από την ΟΤΔ και από τους αρμόδιους ελεγκτικούς μηχανισμούς.

**1.2 ΕΠΙΛΟΓΗ ΚΑΤΗΓΟΡΙΑΣ ΥΠΟΕΡΓΟΥ ΣΤΟ ΟΠΣΚΑΠ**

Κατά την υποβολή των αιτήσεων στήριξης οι δυνητικοί δικαιούχοι επιλέγουν την κατηγορία υποέργου στο ΟΠΣΚΑΠ σύμφωνα με τα παρακάτω:

* Δημιουργούνται τόσα υποέργα, όσες και οι διαδικασίες ανάθεσης που θα ακολουθηθούν για την υλοποίηση της πράξης. Για παράδειγμα αν έχουμε διαδικασία ανάθεσης έργου και προμήθειας, θα δημιουργηθούν δύο κατηγορίες υποέργων.
* Σε περίπτωση υποέργου κατασκευαστικού, προμήθειας ή υπηρεσίας, το όποιο δεν έχει δημοπρατηθεί, επιλέγεται η κατηγορία υποέργου Μ7, Μ8 ή Μ6 αντίστοιχα.
* Σε περίπτωση υποέργου κατασκευαστικού, προμήθειας ή υπηρεσίας, το όποιο έχει ήδη δημοπρατηθεί ή ακολουθείται η διαδικασία της απευθείας ανάθεσης, επιλέγεται η κατηγορία υποέργου Μ9, Μ11 ή Μ10 αντίστοιχα.
* Σε περίπτωση υποέργου κατασκευαστικού, προμήθειας ή υπηρεσίας, το όποιο έχει ήδη δημοπρατηθεί και ταυτόχρονα έχει υπογραφεί και η σχετική σύμβαση με τον ανάδοχο, επιλέγεται η κατηγορία υποέργου Μ1, Μ3 ή Μ2 αντίστοιχα.
* Για τα έργα που **δεν** εκτελούνται με τις διαδικασίες των δημοσίων συμβάσεων, επιλέγεται η κατηγορία υποέργου **Μ12.**
* Για έργα που αφορούν **Αρχαιολογία, ΟΚΩ, Απαλλοτριώσεις**, επιλέγεται η κατηγορία υποέργου Μ5.

Κατά την αξιολόγηση των αιτήσεων στήριξης, ο αρμόδιος ΕΦ οφείλει να ελέγξει κατά πόσο ο δυνητικός δικαιούχος έχει επιλέξει τη σωστή κατηγορία υποέργου.

**1.3 ΕΠΙΛΟΓΗ ΚΑΤΗΓΟΡΙΑΣ ΔΑΠΑΝΗΣ**

Ο δυνητικός δικαιούχος μπορεί να επιλέξει στο ΟΠΣΚΑΠ, όποιες από τις παρακάτω κατηγορίες δαπανών αντιστοιχούν στις δαπάνες που περιλαμβάνονται στην αίτηση στήριξης, ανά υπο-παρέμβαση, όπως αναλύονται στο Κεφάλαιο 1 της Πρόσκλησης.

* L41.01 Κτιριακές εγκαταστάσεις και έργα υποδομής και περιβάλλοντος χώρου
  + L41.02 Μηχανολογικός Εξοπλισμός
  + L41.03 Λοιπός Εξοπλισμός
* εξοπλισμός γραφείου
* οπτικοακουστικά μέσα
  + L41.04 Εξοπλισμός ΑΠΕ
  + L41.05 Δαπάνη αγοράς αυτοκινήτου
* L41.06 Δαπάνη υποβολής φακέλου και τεχνική στήριξη για την υλοποίηση του έργου
* L41.07 Δαπάνες Ενημέρωσης Προβολής
* Δημιουργία Ιστοσελίδας
* Δαπάνες προβολής
* Δαπάνες ενημέρωσης-προβολής
* Ανάπτυξη λογισμικού
* Ημερίδες/εργαστήρια ενημέρωσης και εκπαίδευσης των ωφελούμενων
* Ημερίδες/εργαστήρια προβολής φυσικού περιβάλλοντος
* Δαπάνη ημερίδων περιβαλλοντικής ενημέρωσης και αντιμετώπισης των κινδύνων από φυσικές καταστροφές
* Δαπάνες σχεδιασμού και παραγωγής υλικού για το φυσικό περιβάλλον και αντιμετώπιση των κινδύνων από φυσικές καταστροφές
* Δημιουργία ντοκιμαντέρ
* L41.08 Οργάνωση Πολιτιστικών Δρώμενων
* Δαπάνες προβολής
* Μίσθωση χώρου και εξοπλισμού και οπτικοακουστικών μέσων
* Παραγωγή υλικού καταγραφής της εκδήλωσης
* L41.09 Δαπάνες για απόκτηση γης
* L41.10 Μελέτες για την έκδοση οικοδομικής άδειας και λοιπές μελέτες για την εκτέλεση του έργου.
* Μελέτες εφαρμογής και πιστοποίησης συστημάτων ποιότητας
* Μελέτη/καταγραφή στοιχείων του φυσικού περιβάλλοντος
* Έρευνες, καταγραφή πολιτιστικών, ιστορικών και λαογραφικών στοιχείων
* **ΣΔ Συνολική Δαπάνη (έργα που εκτελούνται με διαδικασίες δημόσιων συμβάσεων)**

Οι κατηγορίες δαπάνης που θα επιλεγούν θα πρέπει να αντιστοιχούν στην δαπάνη που αναγράφεται στον τίτλο της, καθώς και στις υποκατηγορίες που αναγράφονται κάτω από αυτή. Σημειώνεται ότι για έργα που εκτελούνται **με διαδικασίες δημόσιων συμβάσεων**, θα πρέπει να επιλέγει μόνο η κατηγορία δαπάνης «**ΣΔ Συνολική Δαπάνη»** και οι κατηγορίες L41.06 και L41.10 για όσους δυνητικούς δικαιούχους δεν διαθέτουν τεχνική επάρκεια. Εξαιρείται η υπο-παρέμβαση Π3-77-4.1-5.1, όπου επιλέγονται οι κατηγορίες δαπάνης που αναγράφονται στην Πρόσκληση για την εν λόγω υπο-παρέμβαση.

Κατά την αξιολόγηση των αιτήσεων στήριξης ο αρμόδιος Ενδιάμεσος Φορέας (ΕΦ) υποχρεούται να επιβεβαιώσει ότι ο δυνητικός δικαιούχος έχει επιλέξει τη σωστή κατηγορία δαπάνης, ανάλογα με τις αιτούμενες δαπάνες της αίτησης στήριξης.

**1.4. ΔΙΟΙΚΗΤΙΚΟΣ ΕΛΕΓΧΟΣ ΑΙΤΗΣΕΩΝ ΣΤΗΡΙΞΗΣ**

*(Σύμφωνα με τα άρθρα 3, 14, 14Α, 14Β, 14Γ και 15 της υπ’ αριθ. 39443/12.02.2025 απόφασης του Υπουργού Αγροτικής Ανάπτυξης και Τροφίμων (B’ 770), το άρθρο 2 της 2648/31.10.2024 απόφασης του Υφυπουργού Αγροτικής Ανάπτυξης και Τροφίμων και την εγκύκλιο 121173/09.05.2025)*

1. Η ΟΤΔ αναλαμβάνει ως Ενδιάμεσος Φορέας (ΕΦ) την άσκηση μέρους των αρμοδιοτήτων της ΕΥΔ ΣΣ ΚΑΠ, σύμφωνα με την υπ.αριθμ. 2648/31.102024, απόφαση του Υφυπουργού Αγροτικής Ανάπτυξης και Τροφίμων.

Οι διαδικασίες αξιολόγησης / ενστάσεων / υλοποίησης αιτήσεων στήριξης διενεργούνται με τέτοιο τρόπο, ώστε να εξασφαλίζεται η μη σύγκρουση συμφερόντων, σύμφωνα με την απόφαση ανάθεσης καθηκόντων και ειδικότερα εφόσον ο δικαιούχος εμπίπτει σε μία από τις παρακάτω κατηγορίες:

α) είναι νομικό πρόσωπο (εταιρικό σχήμα) που έχει συστήσει την Ομάδα Τοπικής Δράσης (ΟΤΔ) ή φορέα μέλος του (εξαιρουμένης της οικείας Περιφέρειας), συμπεριλαμβανομένων των φορέων που εκπροσωπούνται στην Επιτροπή Διαχείρισης Προγράμματος (ΕΔΠ) ή στο Διοικητικό Συμβούλιο (ΔΣ) του εν λόγω νομικού,

β) είναι νομικό πρόσωπο στο οποίο συμμετέχουν φυσικά πρόσωπα του υπηρεσιακού πυρήνα της ΟΤΔ ή στελέχη του νομικού προσώπου (εταιρικό σχήμα) που έχει συστήσει την ΟΤΔ ή εκπροσώπους φορέων στην ΕΔΠ και στο ΔΣ του νομικού προσώπου (εταιρικό σχήμα) που έχει συστήσει την ΟΤΔ,

γ) είναι φορείς ή νομικά πρόσωπα τα οποία έχουν συνάψει προγραμματική σύμβαση με νομικό πρόσωπο/φορέα που εμπίπτει στην περίπτωση (α) της παρούσας παραγράφου και

δ) είναι φορείς ή νομικά πρόσωπα στα οποία συμμετέχει νομικό πρόσωπο/φορέας που εμπίπτει στην περίπτωση (α) της παρούσας παραγράφου.

Στις περιπτώσεις αυτές, η ΟΤΔ προβαίνει σε έλεγχο πληρότητας και ορθότητας του αιτήματος του δικαιούχου και ακολούθως το διαβιβάζει, με τυχόν παρατηρήσεις της και τα συνημμένα σε αυτό δικαιολογητικά στον αρμόδιο κατά περίπτωση ΕΦ (ΕΥΔ «ΚΡΗΤΗ» ή ΕΥΕ ΠΑΑ). Ο έλεγχος αυτός αφορά στην εξέταση της πληρότητας των καταχωρήσεων και των δικαιολογητικών που είναι υποχρεωμένος ο δυνητικός δικαιούχος να αναρτήσει στο ΟΠΣΚΑΠ, καθώς και στον έλεγχο προφανών λαθών που διαπιστωθούν σε αυτά.

Όταν η ΟΤΔ είναι δικαιούχος και υλοποιεί πράξεις, σύμφωνα με την τοπική στρατηγική, πρέπει να διασφαλίζει την τήρηση της αρχής του διαχωρισμού των καθηκόντων.

1. Σκοπός της διαδικασίας είναι η διασφάλιση της διαφάνειας και της ίσης μεταχείρισης των δυνητικών δικαιούχων κατά το διοικητικό έλεγχο (αξιολόγηση) των αιτήσεων στήριξης και η επιλογή από τον αρμόδιο ΕΦ των αιτήσεων που θα ενισχυθούν στο πλαίσιο του ΤΠ, όπως αυτή αποτυπώνεται στη διαδικασία Ι.2.3 του ΣΔΕ.
2. Με την ολοκλήρωση της υποβολής των αιτήσεων στήριξης από τους δυνητικούς δικαιούχους, διενεργείται διοικητικός έλεγχος (αξιολόγηση) από τον αρμόδιο ΕΦ, με σκοπό τη διασφάλιση της διαφάνειας και της ίσης μεταχείρισής των δυνητικών δικαιούχων, η οποία περιλαμβάνει την επαλήθευση των παρακάτω σημείων:
3. της εμπρόθεσμης υποβολής της αίτησης στήριξης και της πληρότητας αυτής,
4. της επιλεξιμότητας του δικαιούχου,
5. της τήρησης των κριτηρίων επιλεξιμότητας, των δεσμεύσεων και άλλων υποχρεώσεων που συνδέονται με την ενέργεια για την οποία ζητείται στήριξη,
6. της βαθμολόγησης των κριτηρίων επιλογής,
7. της επιλεξιμότητας των δαπανών της πράξης,
8. της τεκμηρίωσης του εύλογου κόστους των υποβληθεισών δαπανών, εξαιρουμένων των συνεισφορών σε είδος και του κόστους απόσβεσης. Από τον έλεγχο του «εύλογου κόστους» εξαιρούνται οι δαπάνες που αναφέρονται στην παρ. 6 του Άρθρου 14Γ της υπ.αριθμ. 39443/12.02.2025 (Β΄ 770),
9. της αποφυγής δημιουργίας τεχνητών συνθηκών ένταξης,
10. της αποφυγής διπλής χρηματοδότησης σε πολλαπλά, δυνητικά παρόμοια, ή ακόμη και δυνητικά επικαλυπτόμενα έργα, συγχρηματοδοτούμενα από άλλη ενωσιακή ή εθνική χρηματοδότηση.
11. Με απόφαση της Επιτροπής Διαχείρισης Προγράμματος (ΕΔΠ) της ΟΤΔ προσδιορίζονται ο εισηγητής / εισηγητές αξιολόγησης ανά αίτηση στήριξης.
12. Ο εισηγητής/εισηγητές, υποβάλλουν την εισήγησή τους προς έγκριση στο αρμόδιο αποφασιστικό όργανο/προϊστάμενο του ΕΦ, το οποίο/ος μπορεί, τεκμηριώνοντας τους λόγους, να διαφοροποιηθεί από την εισήγηση. Η εγκεκριμένη εισήγηση συνιστά την αξιολόγηση της πρότασης.
13. Ο εισηγητής/εισηγητές δύναται να είναι:

α. στέλεχος του ΕΦ,

β. άλλο στέλεχος του φορέα (εταιρικό σχήμα) που έχει συστήσει την ΟΤΔ,

γ. υπάλληλος άλλου φορέα του Δημοσίου ή και ανεξάρτητος αξιολογητής/εμπειρογνώμονας.

1. Η αξιολόγηση όλων των αιτήσεων στήριξης πραγματοποιείται σε ένα στάδιο ως προς τα κριτήρια επιλεξιμότητας και επιλογής και προσδιορίζεται ο συνολικός εγκεκριμένος προϋπολογισμός, λαμβάνοντας υπ’ όψη το εύλογο κόστος.
2. Μετά την ολοκλήρωση της αξιολόγησης του συνόλου των υποβληθεισών αιτήσεων, παράγεται πίνακας αποτελεσμάτων αξιολόγησης με φθίνουσα σειρά βαθμολόγησης, ο οποίος περιλαμβάνει και όλες παραδεκτές και μη παραδεκτές αιτήσεις.
3. Ο πίνακας που προκύπτει διαβιβάζεται στο αρμόδιο αποφασιστικό όργανο/προϊστάμενο του ΕΦ, ο οποίος εκδίδει την απόφαση έγκρισης των αποτελεσμάτων αξιολόγησης.
4. Με την έγκριση των αποτελεσμάτων της διαδικασίας αξιολόγησης, οριστικοποιούνται στο ΟΠΣΚΑΠ τα στοιχεία των αιτήσεων.
5. Στο ΟΠΣΚΑΠ ο πίνακας αποτελεσμάτων εγκρίνεται από αρμόδιο αποφασιστικό όργανο/προϊστάμενο του ΕΦ και κοινοποιείται στους δικαιούχους με κάθε πρόσφορο μέσο.

**1.5 ΥΠΟΒΟΛΗ ΚΑΙ ΕΞΕΤΑΣΗ ΕΝΣΤΑΣΕΩΝ**

1. Κατά του πορίσματος αξιολόγησης της αίτησης στήριξης, ο δυνητικός δικαιούχος μπορεί να ασκήσει άπαξ ένσταση, κατά την έννοια του άρθρου 25 του ν. 2690/1999 (Α΄45).
2. H ένσταση υποβάλλεται ηλεκτρονικά μέσω του κατάλληλου πληροφοριακού συστήματος (ΟΠΣΚΑΠ), με συμπλήρωση των σχετικών πεδίων, **εντός ανατρεπτικής προθεσμίας των δέκα (10) ημερών** από την επομένη ημέρα της κοινοποίησης της απόφασης και το αποδεικτικό κατάθεσης της ένστασης αποστέλλεται στην ΟΤΔ.
3. Η ένσταση εξετάζεται από την Επιτροπή Ενδικοφανών Προσφυγών εντός δεκαπέντε (15) εργασίμων ημερών από την επομένη της ημερομηνίας άσκησής της.
4. Τα μέλη της Επιτροπής πρέπει να διαθέτουν ανεξαρτησία, σύμφωνα με την δήλωση περί μη σύγκρουσης συμφερόντων και δεν δύνανται να ασχοληθούν με την παρακολούθηση και την παραλαβή των αποτελεσμάτων.
5. Ως μέλη της Επιτροπής δεν διορίζονται οι εισηγητές αξιολόγησης της αίτησης στήριξης.
6. Η απόφαση επί της ένστασης που υποβλήθηκε στο ΟΠΣΚΕ κοινοποιείται στη διεύθυνση ηλεκτρονικού ταχυδρομείου που έχει δηλώσει / επιβεβαιώσει κατά την εγγραφή του ως χρήστης του ΟΠΣΚΕ και στην ηλεκτρονική διεύθυνση που έχει δηλώσει / επιβεβαιώσει κατά την εγγραφή του ως χρήστης του ΟΠΣΚΕ ο συντονιστής.
7. Ως προς το ΟΠΣΚΑΠ, δύναται να ακολουθηθεί ανάλογη διαδικασία ενημέρωσης των δυνητικών δικαιούχων, σύμφωνα με την παρ. 6 ή κοινοποίηση στη διεύθυνση ηλεκτρονικού ταχυδρομείου που έχει δηλωθεί με την αίτηση στήριξης.
8. Η ΟΤΔ κοινοποιεί στους δυνητικούς δικαιούχους την απόφαση επί της ένστασης και το αποτέλεσμα της αξιολόγησης, με αποστολή ηλεκτρονικού μηνύματος στην ηλεκτρονική διεύθυνση που έχει δηλωθεί στην αίτηση στήριξης.

**1.6 ΑΠΟΤΕΛΕΣΜΑΤΑ ΑΞΙΟΛΟΓΗΣΗΣ**

1. Αν δεν υποβληθούν ενστάσεις ή σε περίπτωση παραίτησης του συνόλου των δικαιούχων από το δικαίωμα άσκησης ένστασης, ο Πίνακας Αποτελεσμάτων λογίζεται ως Πίνακας Κατάταξης.

Με βάση το αποτέλεσμα της εξέτασης των ενστάσεων και την τυχόν μεταβολή των πόρων των υπο-παρεμβάσεων της πρόσκλησης, συντάσσεται ο Πίνακας Κατάταξης, ο οποίος δημοσιοποιείται με κάθε πρόσφορο μέσο.

2. Σε περίπτωση ισοβαθμίας, εντάσσονται όλες οι αιτήσεις που ισοβαθμούν μέχρι εξάντλησης του προϋπολογισμού της υπο-παρέμβασης. Σε αντίθετη περίπτωση εντάσσονται μόνο οι αιτήσεις, που έλαβαν υψηλότερη βαθμολογία στο/στα κριτήριο/α επιλογής με την μεγαλύτερη βαρύτητα υπό την προϋπόθεση ότι επαρκεί ο προϋπολογισμός της υπο-παρέμβασης.

3. Οι αιτήσεις που τελικά χρηματοδοτούνται προκύπτουν βάσει της σειράς κατάταξής τους στην κατάσταση αποτελεσμάτων αξιολόγησης των παραδεκτών αιτήσεων και μέχρι της εξάντλησης του προϋπολογισμού.

**1.7 ΕΙΔΙΚΑ ΘΕΜΑΤΑ ΔΙΟΙΚΗΤΙΚΟΥ ΕΛΕΓΧΟΥ (ΑΞΙΟΛΟΓΗΣΗΣ) ΤΩΝ ΑΙΤΗΣΕΩΝ ΣΤΗΡΙΞΗΣ**

1. Στο πλαίσιο του διοικητικού ελέγχου των αιτήσεων στήριξης, προκειμένου να διαπιστωθεί η υφιστάμενη κατάσταση του χώρου υλοποίησης της πράξης, απαιτείται η διενέργεια αυτοψίας. Εξαιρούνται, οι άυλες πράξεις ή πράξεις που δεν υπάρχει υφιστάμενη υποδομή, ενώ αν το επιτρέπει η φύση του έργου ή σε περιπτώσεις έκτακτων συμβάντων/απρόβλεπτων καταστάσεων η επιτόπια επίσκεψη μπορεί να αντικατασταθεί με οποιοδήποτε συναφές αποδεικτικό υλικό και βιντεοκλήση. Τα αποτελέσματα της επιτόπιας επίσκεψης αποτυπώνονται σε έκθεση αυτοψίας, η οποία συνοδεύει την εισήγηση αξιολόγησης των αιτήσεων στήριξης.

2. Αν έχουν εκτελεστεί εργασίες πριν την υποβολή της αίτησης στήριξης συνυποβάλλεται αποδεικτικό υλικό που αποτυπώνει την υφιστάμενη κατάσταση και το συντομότερο δυνατόν, πραγματοποιείται από τον αρμόδιο ΕΦ επιτόπια επίσκεψη στον προτεινόμενο χώρο υλοποίησης του έργου. Στις περιπτώσεις αυτές, ο ΕΦ υποχρεούται να συμπεριλάβει στην έκθεση αυτοψίας και αναλυτική αποτύπωση των εργασιών που έχουν πραγματοποιηθεί.

3. Σε πράξεις όπου η διαδικασία δημοπράτησης ή/και ανάθεσης δημόσιας σύμβασης διενεργηθεί μετά το πέρας της διαδικασίας αξιολόγησης των αιτήσεων στήριξης και πριν την ένταξη της πράξης, ο δυνητικός δικαιούχος οφείλει να υποβάλει αίτημα εξέτασης της σχετικής διαδικασίας στην ΟΤΔ, η οποία αν δεν είναι ο αρμόδιος ΕΦ για την εξέταση του αιτήματος, προβαίνει στις ενέργειες που αναγράφονται στην περ. δ του άρθρου 3 της υπ. αριθμ. 39443/11-2-2023 ΥΑ. Η σύμφωνη γνώμη για τη διαδικασία δημοπράτησης ή/και ανάθεσης δημόσιας σύμβασης είναι απαραίτητη για την έκδοση της απόφασης ένταξης της πράξης. Η έγκριση της διαδικασίας θεωρείται ότι έχει γίνει με την ένταξη του έργου και την έκδοση της σχετικής απόφασης, στην οποία πρέπει να γίνεται σχετική αναφορά στο προοίμιο αυτής.

4. Ο αρμόδιος ΕΦ έχει τη δυνατότητα να ζητήσει, σε πρωτότυπη μορφή οποιοδήποτε δικαιολογητικό υποβλήθηκε με την αίτηση στήριξης, εκτός των περιπτώσεων αυτεπάγγελτης αναζήτησης δικαιολογητικών. Επίσης, μπορεί να ζητήσει σχέδια ή άλλα δικαιολογητικά που έχουν υποβληθεί σε ηλεκτρονική μορφή, στην μορφή αρχείου που παρήχθησαν.

5. Κατά την αξιολόγηση δύναται να ζητηθεί η υποβολή συμπληρωματικών στοιχείων και διευκρινήσεων, εντός συγκεκριμένης προθεσμίας, που θα περιγράφεται στην πρόσκληση.

Όταν κάποιο δικαιολογητικό δεν έχει υποβληθεί, λόγω καθυστέρησης του αρμόδιου φορέα για την έκδοση του, ο δυνητικός δικαιούχος μπορεί να υποβάλει την αίτηση που έχει κατατεθεί στον φορέα, με την προϋπόθεση ότι αυτή έχει ημερομηνία προγενέστερη της ημερομηνίας υποβολής της αίτησης στήριξης.

Αν το σχετικό δικαιολογητικό επηρεάζει το αποτέλεσμα της αξιολόγησης, ο δυνητικός δικαιούχος θα πρέπει να το προσκομίσει πριν το πέρας της αξιολόγησης στον αρμόδιο ΕΦ, στο πλαίσιο της διαδικασίας υποβολής συμπληρωματικών στοιχείων.

Ο δυνητικός δικαιούχος υποβάλει στον αρμόδιο ΕΦ, τα παραπάνω έγγραφα σε ψηφιακή μορφή με υπογεγραμμένη επιστολή υποβολής συμπληρωματικών στοιχείων και διευκρινήσεων.

Κατά την αξιολόγηση των αιτήσεων στήριξης και κατά την διάρκεια της υποβολής συμπληρωματικών στοιχείων, μπορούν να γίνουν δεκτά δικαιολογητικά, τα οποία ήταν εν ισχύ κατά την υποβολή της αίτησης στήριξης.

**1.8 ΠΡΟΣΔΙΟΡΙΣΜΟΣ ΕΥΛΟΓΟΥ ΚΟΣΤΟΥΣ ΠΡΑΞΗΣ**

*(Αφορά εργασίες που δεν εμπίπτουν στον «οδηγό απλοποιημένου κόστους κτηριακών κατασκευών», σε εργασίες που δεν ακολουθούν τα τιμολόγια των δημοσίων έργων και τις λοιπές εξαιρέσεις που αναφέρονται στην παρ. 7 του άρθρου 14Γ της ΥΑ 39443/21-2-2025)*

Για την τεκμηρίωση του εύλογου κόστους της δαπάνης, ο υποψήφιος προσκομίζει αποδεικτικά στοιχεία όπως προσφορές προμηθευτών ή έρευνα από το διαδίκτυο. Εφόσον το μοναδιαίο κόστος μιας υπηρεσίας ή ενός είδους υπερβαίνει, σε αξία τα 5.000€ (χωρίς ΦΠΑ), ή υπερβαίνει σε συνολικό ποσό τα 10.000€ (χωρίς ΦΠΑ) ανά κατηγορία υπηρεσίας ή είδους, απαιτούνται τρεις (3) συγκρίσιμες προσφορές για το εν λόγω τεμάχιο, ενώ σε αντίθετη περίπτωση τουλάχιστον δυο (2). Ως αποδεικτικό νοείται και η τιμολόγηση της υπηρεσίας ή είδους με το κατάλληλο κατά περίπτωση φορολογικό παραστατικό. Οι συγκρίσιμες προσφορές αφορούν ομοειδή και εφάμιλλα προϊόντα. Ο αρμόδιος ΕΦ καλείται να αξιολογήσει τόσο τις οικονομικές παραμέτρους των προσφορών, όσο και τις ποιοτικές. Έτσι είναι δυνατό να γίνει δεκτή μια προσφορά η οποία δεν είναι η πιο συμφέρουσα οικονομικά, αρκεί ο δυνητικός δικαιούχους να τεκμηριώσει και ο αρμόδιος ΕΦ να αποδεχθεί, την μοναδικότητα ή την υψηλή ποιότητα ή τις ειδικές προδιαγραφές που προσφέρει το προμηθευόμενο προϊόν.

Αναφορικά με τις δαπάνες που αφορούν σε όλες τις κατηγορίες μελετών και λοιπών υποστηρικτικών ενεργειών το ύψος τους (χωρίς ΦΠΑ) ορίζεται σε:

α. Δαπάνη υποβολής φακέλου και τεχνική στήριξη για την υλοποίηση του έργου (παρακολούθηση της διοίκησης του επενδυτικού σχεδίου) και **ως το ποσό των 4.000€.**

β. Μελέτη για την έκδοση της οικοδομικής άδειας και λοιπές μελέτες για την εκτέλεση του έργου, καθώς και δαπάνες προβολής και προώθησης **σε ποσοστό έως το 12%** του προτεινόμενου προϋπολογισμού της πράξης. Για ειδικές κατηγορίες πράξεων και κατόπιν σχετικής τεκμηρίωσης το ανωτέρω ποσοστό μπορεί να διαφοροποιηθεί μετά και από τη σύμφωνη γνώμη της ΕΥΕ ΠΑΑ.

Δεν απαιτείται προσκόμιση παραστατικών τεκμηρίωσης του «εύλογου κόστους» (σύμφωνα με την παρ. 7 του άρθρου 14Γ της ΥΑ 39443/21-2-2025) για:

α. δαπάνες κτηριακών υποδομών υπό τον όρο ότι οι εργασίες αυτές υλοποιούνται βάσει απλοποιημένου κόστους (σύμφωνα με τα οριζόμενα στο Συνημμένο Γ.2 της πρόσκλησης),

β. μελέτες, συμβουλευτικές υπηρεσίες και λοιπές υποστηρικτικές ενέργειες,

γ. δαπάνες για τις οποίες δεν υπάρχει δυνατότητα εναλλακτικής προσφοράς από την αγορά, ωστόσο σε αυτήν την περίπτωση απαιτείται τεκμηρίωση,

δ. δαπάνες που έχουν προκύψει από διαγωνιστική διαδικασία,

ε. δαπάνες για τις οποίες η καταβολή της ενίσχυσης πραγματοποιείται βάσει απλοποιημένου κόστους (σύμφωνα με τα οριζόμενα στο Συνημμένο Γ.2 της πρόσκλησης).

**1.9 Αποτελέσματα Αξιολόγησης - Υπερδέσμευση**

Με το πέρας της ολοκλήρωσης της διαδικασίας αξιολόγησης και της εξέτασης τυχόν ενστάσεων δύναται να εγκριθούν αιτήσεις στήριξης, μιας ή περισσότερων πράξεων, κατά φθίνουσα σειρά βαθμολογίας (και μεγαλύτερη της ελάχιστης τεθείσας από την ΟΤΔ βαθμολογίας), πέραν του προϋπολογισμού της συγκεκριμένης υπο-παρέμβασης, εφόσον υπάρχουν διαθέσιμες πιστώσεις, κατόπιν αιτήματος στην ΕΥΕ ΠΑΑ, συνοδευόμενο από σχετική απόφαση της ΕΔΠ, στις ακόλουθες περιπτώσεις:

α. είτε από μεταφορά ποσών μεταξύ υπο-παρεμβάσεων, χωρίς αύξηση του προϋπολογισμού της πρόσκλησης,

β. είτε από υπερδέσμευση της τρέχουσας πρόσκλησης, μέχρι ποσοστό 110% του προϋπολογισμού της πρόσκλησης,

γ. είτε από υπερδεύσμευση της τρέχουσας πρόσκλησης, πέραν του ποσοστού 110% του προϋπολογισμού της πρόσκλησης, κατόπιν σχετικής έγκρισης από την ΕΥΕ ΠΑΑ και την ΕΥΔ ΣΣ ΚΑΠ.

Όταν ΕΦ είναι η ΕΥΔ (ΕΠ) της οικείας Περιφέρειας ή η ΕΥΕ ΠΑΑ, η ΟΤΔ δύναται να παρέχει τεχνική στήριξη, σε όποια στάδια απαιτείται.

Ο Πίνακας Αποτελεσμάτων και ο Πίνακας Κατάταξης που συντάσσονται από την ΕΥΔ (ΕΠ) της οικείας Περιφέρειας ή την ΕΥΕ ΠΑΑ, αποστέλλονται στην ΟΤΔ, η οποία εκδίδει ενοποιημένο Πίνακα Αποτελεσμάτων και Πίνακα Κατάταξης αντίστοιχα. Οι ενοποιημένοι πίνακες κοινοποιούνται στους δικαιούχους με κάθε πρόσφορο μέσο από την ΟΤΔ. Ο ενοποιημένος Πίνακας Κατάταξης δημιουργείται και οριστικοποιείται στο ΟΠΣΚΑΠ από την ΟΤΔ και αποστέλλεται στην ΕΥΔ (ΕΠ) της οικείας Περιφέρειας και την ΕΥΕ ΠΑΑ.

**1.10 Ένταξη πράξεων**

1. Μετά την ολοκλήρωση της αξιολόγησης του συνόλου των υποβληθεισών αιτήσεων, προκύπτει πίνακας κατάταξης αποτελεσμάτων αξιολόγησης και εκδίδεται απόφαση ένταξης πράξεων, σύμφωνα με τα οριζόμενα στη διαδικασία Ι.2.4 του ΣΔΕ. Η απόφαση ένταξης που εκδίδεται από ΕΦ διαφορετικό από την ΟΤΔ, κοινοποιείται στην ΟΤΔ.

2. Σημειώνεται ότι η αίτηση στήριξης του δικαιούχου όπως έχει υποβληθεί και εγκριθεί, αποτελεί αναπόσπαστο κομμάτι της απόφασης ένταξης ως προς τους όρους και τις υποχρεώσεις.

1. **ΕΠΙΛΕΞΙΜΟΤΗΤΑ ΠΡΑΞΕΩΝ - ΔΑΠΑΝΩΝ**

Οι όροι επιλεξιμότητας και η επιλεξιμότητα των δαπανών ορίζονται στο άρθρο 9 της υπ’ αριθ. 39443/12.02.2025 απόφασης του Υπουργού Αγροτικής Ανάπτυξης και Τροφίμων (Β΄770) και στην υπ’ αριθ. 3506/2023 (Β΄ 7144) απόφασης του Υφυπουργού Αγροτικής Ανάπτυξης και Τροφίμων «Εθνικοί κανόνες επιλεξιμότητας δαπανών για τις παρεμβάσεις αγροτικής ανάπτυξης του Στρατηγικού Σχεδίου για την Κοινή Αγροτική Πολιτική 2023-2027 (ΣΣ ΚΑΠ)».

Επισημαίνεται ότι επιλέξιμες είναι οι δαπάνες οι οποίες συνδέονται μόνο με άμεσο τρόπο με την υλοποίηση της κάθε πράξης και οι οποίες είναι απαραίτητες, ώστε η πράξη να θεωρείται ως ολοκληρωμένη και λειτουργική. Δαπάνες που δεν κρίνονται απαραίτητες για τη λειτουργικότητα της πράξης αποτελούν μη επιλέξιμες δαπάνες.

Στις περιπτώσεις κτηριακών κατασκευών, σε έργα που δεν εκτελούνται με τις διαδικασίες δημοσίων συμβάσεων, εφαρμόζονται τα αναφερόμενα στον «οδηγό απλοποιημένου κόστους κτηριακών κατασκευών» (βλ. Συνημμένο Γ2 της πρόσκλησης).

**2.1 ΟΡΟΙ ΕΠΙΛΕΞΙΜΟΤΗΤΑΣ**

Οι επιλέξιμες δαπάνες καθορίζονται **ανά υπο-παρέμβαση** και είναι αυτές οι οποίες συνδέονται μόνο με άμεσο τρόπο με την υλοποίησης της κάθε πράξης.

Για τις προτεινόμενες πράξεις που εκτελούνται με διαδικασίες δημοσίων συμβάσεων, **αποτελεί κριτήριο αποκλεισμού η μη ύπαρξη εγκεκριμένης οριστικής μελέτης του έργου.**

Περίοδος Επιλεξιμότητας:

Ως έναρξη της περιόδου επιλεξιμότητας των δαπανών θεωρείται η **01.01.2023.**

Δεν είναι επιλέξιμες οι πράξεις, των οποίων το φυσικό αντικείμενο έχει ολοκληρωθεί πριν την υποβολή αίτησης στήριξης στην ΟΤΔ, ανεξάρτητα αν ο δυνητικός δικαιούχος έχει εκτελέσει ή όχι τις σχετικές πληρωμές.

Στο πλαίσιο αυτό δεν είναι επιλέξιμες πράξεις που το υπολειπόμενο οικονομικό αντικείμενο ανέρχεται σε ποσοστό κάτω του 10% του αιτούμενου προϋπολογισμού της αίτησης στήριξης.

Επιπροσθέτως, για πράξεις που αφορούν σε ίδρυση δεν είναι επιλέξιμες οι πράξεις για τις οποίες έχει εκδοθεί η σχετική άδεια λειτουργίας ή άλλο αποδεικτικό όπου διαπιστώνεται η λειτουργία της επένδυσης.

Επιλεξιμότητα ΦΠΑ

Ο Φόρος Προστιθέμενης Αξίας (ΦΠΑ) είναι μη επιλέξιμη δαπάνη, εκτός των περιπτώσεων που είναι μη ανακτήσιμος, σύμφωνα με τα οριζόμενα στο άρθρο 19 της υπ’ αριθ. 3506/2023 υπουργικής απόφασης «Εθνικοί κανόνες επιλεξιμότητας δαπανών για τις παρεμβάσεις αγροτικής ανάπτυξης του Στρατηγικού Σχεδίου για την Κοινή Αγροτική Πολιτική 2023-2027 (ΣΣ ΚΑΠ)» (Β’ 7144).

Επιλεξιμότητα οχημάτων

Δεν αποτελεί επιλέξιμη δαπάνη η **αγορά οχημάτων**. Εξαιρούνται οχήματα που αφορούν πράξεις κοινωνικού και περιβαλλοντικού χαρακτήρα. Το ύψος των δαπανών για την αγορά των συγκεκριμένων οχημάτων, δεν μπορεί να υπερβαίνει ποσοστό 30% του αιτούμενου προϋπολογισμού της αίτησης στήριξης, με εξαίρεση πράξεις κοινωνικού και περιβαλλοντικού χαρακτήρα.

Επιλεξιμότητα εδαφικών εκτάσεων

Είναι επιλέξιμες οι δαπάνες για την **απόκτηση των απαραίτητων για την πράξη εδαφικών εκτάσεων**, εφ' όσον πληρούνται σωρευτικά οι ακόλουθοι όροι:

α) Η αξία της εδαφικής έκτασης πιστοποιείται από την αντικειμενική αξία της εδαφικής έκτασης, όπως αυτή προσδιορίζεται κατά περίπτωση από την αρμόδια Αρχή.

β) Η έκταση δεν ανήκει στο δημόσιο ή σε νομικό πρόσωπο του ευρύτερου δημόσιου τομέα.

γ) Η επιλέξιμη, για συνεισφορά από το ΕΓΤΑΑ, δαπάνη για αγορά μη οικοδομημένης και οικοδομημένης γης δεν υπερβαίνει το 10% των συνολικών επιλέξιμων δαπανών για την οικεία πράξη.

Σε περίπτωση απαλλοτριώσεων εφαρμόζονται οι όροι που αναφέρονται στις ανωτέρω περ. (α), (β) και (γ).

Ως δαπάνη αγοράς νοείται η τιμή της αναγκαστικής απαλλοτρίωσης, η οποία καθορίζεται από τα αρμόδια δικαστήρια.

Δικαιολογητικά ιδιοκτησίας

* Για πράξεις που περιλαμβάνουν υποδομές απαιτούνται είτε **αποδεικτικά ιδιοκτησίας** στο όνομα του δικαιούχου, είτε μακροχρόνια μίσθωση/παραχώρηση επί του γηπέδου ή του οικοπέδου ή/και του ακινήτου στα οποία πραγματοποιούνται οι επενδύσεις που να καλύπτει χρονική περίοδο, όπως παρακάτω:

α) τουλάχιστον **τριών (3) ετών για δαπάνες εξοπλισμού** (π.χ. επαγγελματική μίσθωση),

β) **δέκα (10) ετών για κατασκευαστικές δαπάνες** (π.χ. ανέγερση/ανακαίνιση κτιρίου) από τη δημοσιοποίηση της σχετικής πρόσκλησης.

* Κατά την αξιολόγηση των αιτήσεων στήριξης δυνητικών δικαιούχων που υπάγονται στις διατάξεις του ν. 4430/2016 (Α΄ 205) «Κοινωνική και αλληλέγγυα οικονομία και ανάπτυξη των φορέων της και άλλες διατάξεις», γίνονται αποδεκτά έγγραφα αρχικής παραχώρησης έως πέντε (5) ετών σύμφωνα με τις διατάξεις της παρ. 2Α του άρθρου 185 του ν. 3463/2006 «Κύρωση του Κώδικα Δήμων και Κοινοτήτων» (Α’ 114).
* Κατά την υποβολή της αίτησης στήριξης, υποβάλλονται εν ισχύ συμφωνητικά ή προσύμφωνα μίσθωσης/παραχώρησης ή αγοράς γηπέδου ή του οικοπέδου ή/και του ακινήτου, υπό την προϋπόθεση προσκόμισης των συμφωνητικών ή συμβολαίων, εντός του χρονικού διαστήματος που ορίζεται στην πρόσκληση.

Φορείς που δεν ακολουθούν διαδικασίες δημοσίων συμβάσεων (σύλλογοι, ΑΜΚΕ κλπ)

* Στο πλαίσιο των πράξεων που δεν εκτελούνται με τις διαδικασίες των δημοσίων συμβάσεων και οι δικαιούχοι που τις υλοποιούν δεν αποτελούν «Αναθέτουσα Αρχή» ώστε να εμπίπτουν στο πεδίο εφαρμογής του ν. 4412/2016 (Α’ 147), η ανάθεση συμβάσεων Έργων, Προμηθειών και Υπηρεσιών, θα πρέπει να ακολουθεί διαδικασίες που να είναι σύμφωνες με τις **αρχές της χρηστής δημοσιονομικής διαχείρισης**, της ίσης μεταχείρισης και διαφάνειας, κατά αναλογία με τις διατάξεις του ν.4412/2016 (Α’ 147).
* Συγκεκριμένα, οι δικαιούχοι είναι υποχρεωμένοι, στο πλαίσιο υλοποίησης της ενταγμένης πράξης, για την ανάθεση σύμβασης Έργων, Προμηθειών και Υπηρεσιών, σε **έκδοση πρόσκλησης για την εκδήλωση ενδιαφέροντος**, η ανακοίνωση της οποίας να δημοσιευθεί κατ’ ελάχιστον στις ιστοσελίδες του δικαιούχου (αν υφίσταται), του Δήμου όπου θα εκτελεστεί το έργο (εφόσον είναι εφικτό) και της ΟΤΔ, ή/και στον τοπικό τύπο. Για την ανάθεση, παρακολούθηση και παραλαβή του έργου ο δικαιούχος θα πρέπει να συστήσει σχετικές επιτροπές. Σε κάθε περίπτωση ο δικαιούχος μπορεί να συνάψει σύμβαση παροχής τεχνικών υπηρεσιών για τις παραπάνω διαδικασίες. Επισημαίνεται ότι οι επιτροπές θα πρέπει να αποτελούνται από άτομα που δεν συντρέχουν λόγοι σύγκρουσης συμφερόντων με τους υποψηφίους αναδόχους.
* Εξαιρούνται από την παραπάνω διαδικασία, συμβάσεις Έργων, Προμηθειών και Υπηρεσιών που η εκτιμώμενη αξία της σύμβασης εμπίπτει στα όρια του άρθρου 118 «Απευθείας ανάθεση» του ν. 4412/2016 (Α’ 147).
* Αναφορικά με τις παραπάνω διαδικασίες παρέχονται από την ΟΤΔ στους δικαιούχους αναλυτικές οδηγίες και υποδείγματα, στο πλαίσιο της πρόσκλησης (βλ. Συνημμένο Γ1 της πρόσκλησης).

Περιοχή επιλεξιμότητας υπο-παρέμβασης Π3-77-4.1-4.1 «Έργα υποδομών μικρής κλίμακας»

Αναφορικά με την υπο-παρέμβαση Π3-77-4.1-4.1, είναι επιλέξιμες πράξεις που υλοποιούνται **εντός οικισμών**, ενώ στο πλαίσιο υλοποίησης των συγκεκριμένων πράξεων, δύναται μέρος του φυσικού αντικειμένου να αφορά σε εκτός του οικισμού περιοχή με την προϋπόθεση ότι η συνολική πράξη στοχεύει αποκλειστικά στην εξυπηρέτηση των κατοίκων του οικισμού.

Επιλεξιμότητα μελετών

* Οι κάθε είδους **μελέτες** δεν μπορούν να αποτελέσουν από μόνες τους πράξη, αλλά ως απαραίτητη ενέργεια για την υλοποίηση της αντίστοιχης πράξης και μόνο σε αυτή την περίπτωση μπορούν να θεωρηθούν επιλέξιμες δαπάνες. Εξαίρεση αποτελούν οι μελέτες που συνιστούν ολοκληρωμένη πράξη της υπο-παρέμβασης Π3-77-4.1-5.2. και για τις οποίες δεν απαιτείται η διενέργεια επιπλέον παρεμβάσεων που θα υποδεικνύονται από αυτές.
* Για τα έργα που υλοποιούνται από φορείς του δημοσίου, η δαπάνη εκπόνησης των μελετών για την κατασκευή του έργου, μπορεί να είναι επιλέξιμη μόνο στην περίπτωση που ο φορέας δεν διαθέτει την τεχνική επάρκεια να ανταποκριθεί αποτελεσματικά στην εκπόνησή της.
* Επίσης, αν η τεχνική υπηρεσία της αναθέτουσας αρχής δεν πληροί τις προδιαγραφές επάρκειας για τη διεξαγωγή της διαδικασίας σύναψης, την εποπτεία και την επίβλεψη δημόσιας σύμβασης Έργων, Προμηθειών και Υπηρεσιών, ακολουθούνται τα προβλεπόμενα στο άρθρο 44 του ν. 4412/2016 (Α’ 147), όπως ισχύει κάθε φορά.
* Σημειώνεται ότι στην παραπάνω περίπτωση εάν η αναθέτουσα αρχή συνάψει σύμβαση παροχής τεχνικών υπηρεσιών για τη διεξαγωγή της διαδικασίας σύναψης, την εποπτεία και την επίβλεψη δημόσιας σύμβασης Έργων, Προμηθειών και Υπηρεσιών, το κόστος της εν λόγω σύμβασης είναι επιλέξιμο, υπό τον όρο ότι αφορά στο χρονικό διάστημα από την υποβολή της αίτησης στήριξης και μέχρι την ολοκλήρωσή του έργου, λαμβάνοντας υπόψη τα οριζόμενα στην παρ. 9 του άρθρου 14Γ της υπ’ αριθ. 39443/12.02.2025 απόφασης του Υπουργού Αγροτικής Ανάπτυξης και Τροφίμων (Β΄770).

Αναπλάσεις οικισμών

* Για τα έργα που αφορούν σε αισθητική και λειτουργική αναβάθμιση και ανάδειξη οικισμού ή τμήματος αυτού, στο πλαίσιο των παρεμβάσεων δημοσίου χαρακτήρα**, πρέπει να υφίσταται μελέτη συνολικής θεώρησης αισθητικής και λειτουργικής αναβάθμισης ή ανάδειξης του οικισμού ή τμήματος αυτού,** το περιεχόμενο της οποίας εξειδικεύεται στο Συνημμένο Γ.6 της πρόσκλησης.
* Κατά προτεραιότητα εντάσσονται περιοχές στις οποίες έχουν ήδη ολοκληρωθεί τα βασικά δίκτυα (όπως ύδρευσης, αποχέτευσης).

Προϋποθέσεις για ένταση ενίσχυσης στο 100% των επιλέξιμων δαπανών

* Όταν η ένταση ενίσχυσης είναι στο 100% των επιλέξιμων δαπανών, η πρόσβαση στις επιχορηγούμενες υποδομές από το ευρύ κοινό πρέπει να παρέχεται δωρεάν ή το τυχόν αντίτιμο, να καλύπτει μέρος μόνο του πραγματικού κόστους της δραστηριότητας, όπως αυτό προκύπτει από την αίτηση στήριξης, να μην μεταβάλει τον μη οικονομικό της χαρακτήρα και δεν μπορεί να θεωρηθεί ως αποζημίωση για την παρεχόμενη υπηρεσία, ενώ για παρεμβάσεις που έχουν ως παραδοτέο κάποιο προϊόν, πρέπει να αναγράφεται ότι αυτό διανέμεται δωρεάν.
* **Δεν είναι επιλέξιμες πράξεις** που με άμεσο ή έμμεσο τρόπο προκαλούν επιχειρηματικό/ανταγωνιστικό πλεονέκτημα στην περιοχή εφαρμογής ή στους φορείς και τους επαγγελματίες/ιδιώτες που δραστηριοποιούνται σε αυτή, δεδομένου ότι στην αντίθετη περίπτωση αποτελούν κρατική ενίσχυση που θίγει τον ανταγωνισμό. Συνεπώς δεν μπορούν να ενταχθούν πράξεις οι οποίες προβάλουν μια περιοχή με στόχο την προσέλκυση τουριστών/επισκεπτών ή/και εξυπηρετούν με άμεσο ή έμμεσο τρόπο ιδιωτικά συμφέροντα, σε τέτοιο βαθμό που να επηρεάζεται ο ανταγωνισμός.

Επιλεξιμότητα δαπανών τουριστικής προβολής στο πλαίσιο της υπο-παρέμβασης Π3-77-4.1-4.2 *«Ενίσχυση υπηρεσιών και υποδομών αναψυχής, ανάπλασης, τουριστικών πληροφορικών και λοιπών υποδομών μικρής κλίμακας»*

Στο πλαίσιο της υπο-παρέμβασης Π3-77-4.1-4.2 **δεν είναι επιλέξιμη** η διοργάνωση και η συμμετοχή σε εκθέσεις, καθώς και δράσεις προβολής με συμμετοχή τουριστικών operators.

**2.2 ΕΠΙΛΕΞΙΜΟΤΗΤΑ ΔΑΠΑΝΩΝ**

Επιλέξιμες δαπάνες

Επιλέξιμες είναι οι δαπάνες οι οποίες συνδέονται με άμεσο τρόπο με την υλοποίησης της πράξης και είναι οι κάτωθι:

α) η κατασκευή ή βελτίωση ακίνητης περιουσίας·

β) η αγορά νέων μηχανημάτων και εξοπλισμού·

γ) οι γενικές δαπάνες όπως αμοιβές αρχιτεκτόνων, μηχανικών και συμβούλων, αμοιβές για συμβουλές σχετικά με την περιβαλλοντική και οικονομική βιωσιμότητα, λοιπές μελέτες και υποστηρικτικές ενέργειες·

δ) οι δαπάνες που αφορούν σε άυλα στοιχεία, όπως αυτά ορίζονται στο άρθρο 2 της υπ’ αριθ. 39443/12.02.2025 απόφασης του Υπουργού Αγροτικής Ανάπτυξης και Τροφίμων (Β΄770)·

ε) δαπάνες σύνδεσης με δίκτυα ηλεκτροδότησης, υδροδότησης, τηλεφωνίας, γεωθερμίας που πραγματοποιούνται εντός των ορίων του οικοπέδου υλοποίησης της επένδυσης·

στ) σε περιπτώσεις κατασκευαστικών έργων που εκτελούνται με αυτεπιστασία, σύμφωνα με τα οριζόμενα στην περ. β του άρθρου 134 και στο άρθρο 177 του ν. 4412/2016 (Α' 147), όπως ισχύουν κάθε φορά: αμοιβές προσωπικού, συμπεριλαμβανομένων των επιβαρύνσεων της κοινωνικής ασφάλισης, εφόσον αυτό προσελήφθη, για να εργασθεί αποκλειστικά για την υλοποίηση της πράξης και να απολυθεί με την ολοκλήρωσή του, λοιπές δαπάνες εφόσον τεκμηριώνεται η αναγκαιότητά τους για την υλοποίηση του έργου, κόστος προμηθειών-υπηρεσιών που προβλέπονται στην αυτεπιστασία. Οι παραπάνω αμοιβές και δαπάνες είναι επιλέξιμες και σε κατασκευαστικά έργα που δεν εκτελούνται με τις διαδικασίες των δημοσίων συμβάσεων, ενώ οι ασφαλιστικές εισφορές των εργαζομένων που απασχολήθηκαν, είναι επιλέξιμες στην περίπτωση που την Αναλυτική Περιοδική Δήλωση (ΑΠΔ) την υποβάλλει ο δικαιούχος·

ζ) η δαπάνη για την ενοικίαση χημικών τουαλετών στον χώρο υλοποίησης πράξεων πολιτιστικών ή αθλητικών εκδηλώσεων για την εξυπηρέτηση των παρευρισκόμενων, μόνον αν υπάρχει πρόβλεψη και για χημική τουαλέτα ΑΜΕΑ·

η) η μίσθωση εξοπλισμού, όπου αυτός κρίνεται απαραίτητος για τη διενέργεια της πράξης·

θ) μεταφορά ή/και εγκατάσταση εξοπλισμού·

ι) δαπάνες οι οποίες συμπεριλαμβάνονται στην τιμή αγοράς, όπως τέλη ταξινόμησης οχημάτων και εισφορά ανακύκλωσης·

ια) οποιαδήποτε άλλη κατηγορία δαπάνης κατόπιν τεκμηρίωσης.

Μη επιλέξιμες δαπάνες

Ενδεικτικά, οι δαπάνες οι οποίες δεν συνδέονται με άμεσο τρόπο με την υλοποίησης της πράξης και **δεν είναι επιλέξιμες** είναι οι κάτωθι:

α) Δαπάνες μίσθωσης κτιριακών εγκαταστάσεων παλαιών ή καινούργιων, ανεξάρτητα από την πιθανή προηγούμενη χρήση τους.

β) Έργα απλής συντήρησης κτιριακών εγκαταστάσεων, υπό την έννοια των μεμονωμένων επιδιορθώσεων που ανακύπτουν από τη λειτουργία του έργου και εργασίες συντήρησης μηχανολογικού εξοπλισμού.

γ) Προσωρινά έργα μη άμεσα συνδεόμενα με την εκτέλεση της πράξης (ενδεικτικά: προσωρινό υπόστεγο για τη φύλαξη υλικών).

δ) Πάσης φύσεως έξοδα, εισφορές, τέλη, τα οποία επιβάλλονται σε ετήσια βάση, καθώς και δημοσιονομικές επιβαρύνσεις, τόκοι, αποζημιώσεις, ασφάλιστρα υπέρ τρίτων.

ε) Δαπάνες συμβάσεων χρηματοδοτικής μίσθωσης, ασφάλιστρα, κεφάλαιο κίνησης.

στ) Αγορά μεταχειρισμένων οχημάτων και μεταχειρισμένου εξοπλισμού.

ζ) Η αγορά οχημάτων, με εξαίρεση αυτά που ορίζονται στην παρ. 4 του άρθρου 9 της υπ’ αριθ. 39443/12.02.2025 απόφασης του Υπουργού Αγροτικής Ανάπτυξης και Τροφίμων (Β΄770). Μετά από τεκμηριωμένο αίτημα του δικαιούχου προς την ΟΤΔ, δύναται να είναι επιλέξιμη η δαπάνη για αγορά οχήματος, που δεν περιλαμβάνεται στις παραπάνω εξαιρέσεις, μετά από σύμφωνη γνώμη της ΕΥΕ ΠΑΑ.

η) Οι λειτουργικές δαπάνες της επένδυσης, καθώς και δαπάνες αναλώσιμων υλικών.

θ) Η χρηματοδοτική μίσθωση εξοπλισμού/παγίων εκτός αν με την ολοκλήρωση του επενδυτικού σχεδίου η κυριότητα τους περιέλθει στην κυριότητα του φορέα της επένδυσης.

ι) Ο Φόρος Προστιθέμενης Αξίας (ΦΠΑ) εκτός της περίπτωσης που δεν είναι ανακτήσιμος δυνάμει της εθνικής νομοθεσίας και σύμφωνα με τα οριζόμενα στην παρ. 3 του άρθρου 9 της υπ’ αριθ. 39443/12.02.2025 απόφασης του Υπουργού Αγροτικής Ανάπτυξης και Τροφίμων (Β΄770).

ια) Δαπάνες των υποβαλλόμενων αιτήσεων στήριξης που χρηματοδοτούνται από άλλο επενδυτικό πρόγραμμα.

ιβ) Σε περιπτώσεις εκσυγχρονισμού, δαπάνες με σκοπό τη συμμόρφωση με υποχρεωτικές απαιτήσεις που προκύπτουν από το σχετικό θεσμικό πλαίσιο (π.χ. αυθαίρετες κατασκευές) ή υποχρεωτικά πρότυπα.

ιγ) Υπερβάσεις εγκεκριμένου κόστους εκτός από τις περιπτώσεις που έχουν γίνει αποδεκτές στο πλαίσιο αιτήματος τροποποίησης του δικαιούχου.

ιδ) Αμοιβές προσωπικού για την λειτουργία της επιχείρησης, συμπεριλαμβανομένων των επιβαρύνσεων της κοινωνικής ασφάλισης.

ιε) Αμοιβές καλλιτεχνών, καθώς και δαπάνες φιλοξενίας-διατροφής.

ιστ) Η κατασκευή ιστοσελίδας και το hosting, αναφορικά με την υπο-παρέμβαση Π3-77-4.1-5.1, καθώς αποτελούν στοιχείο ενίσχυσης του δικαιούχου και δεν αφορά αποκλειστικά στην εκδήλωση.

ιζ) Δαπάνες που αφορούν στα Social Media.

ιη) Δαπάνες που αφορούν σε συνήθεις παρεμβάσεις συντήρησης οδών, εκτός αν αφορούν δαπάνες αποκατάστασης του οδοστρώματος, όπως στις περιπτώσεις πράξεων σχετικές με την εγκατάσταση δικτύων ύδρευσης και αποχέτευσης. Επισημαίνεται ότι είναι υποχρεωτική η ασφαλτόστρωση ή η τσιμεντόστρωση των οδών.

**3. ΚΡΙΤΗΡΙΑ ΕΠΙΛΕΞΙΜΟΤΗΤΑΣ - ΑΠΟΚΛΕΙΣΜΟΥ ΠΡΑΞΕΩΝ - ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΟΥΣ**

Τα κριτήρια επιλεξιμότητας πράξεων έχουν στόχο να διασφαλίσουν τις ελάχιστες προϋποθέσεις που προβλέπονται στο κανονιστικό πλαίσιο, στο ΣΣ ΚΑΠ 2023-2027 και στην πρόσκληση. Στο πλαίσιο αυτό, για όλες τις προκηρυσσόμενες υπο-παρεμβάσεις τα κριτήρια επιλεξιμότητας αποτυπώνονται στον παρακάτω πίνακα:

| **ΚΡΙΤΗΡΙΑ ΕΠΙΛΕΞΙΜΟΤΗΤΑΣ ΠΡΑΞΕΩΝ** | | | | |
| --- | --- | --- | --- | --- |
| **Α/Α** | **Κατηγορία Κριτηρίων** | **Κωδικός Κριτηρίου στο ΟΠΣΚΑΠ** | **Τίτλος Κριτηρίου στο ΟΠΣΚΑΠ** | **Τρόπος εξέτασης των κριτηρίων** |
| 1 | Εμπρόθεσμη υποβολή αίτησης στήριξης | Π3-73-1.3\_1.001 | Εξετάζεται αν η αίτηση στήριξης υποβλήθηκε εντός της προθεσμίας που ορίζεται στην πρόσκληση. | *Εξετάζεται αν η αίτησης στήριξης υποβλήθηκε εντός του χρονικού διαστήματος που ορίζεται στην πρόσκληση και μέσω της ηλεκτρονικής πλατφόρμας του ΟΠΣΚΑΠ.* |
| 2 | Επιλεξιμότητα προτεινόμενης πράξης | Π3-77-4.1\_112 | Τα έργα θα πρέπει να είναι στοχευμένα και να συμβάλλουν στην επίτευξη της τοπικής στρατηγικής και στην επίτευξη των επιλεγμένων θεματικών κατευθύνσεων των ΤΠ. | - Συμπλήρωση σχετικού πεδίου στο «Έντυπο Αίτηση Στήριξης - Υπεύθυνη Δήλωση»  *(Εξετάζεται το φυσικό αντικείμενο της προτεινόμενης πράξης, σε σχέση με τις προτεραιότητες και τη στρατηγική, τους στόχους και τις θεματικές κατευθύνσεις του ΤΠ, όπως αναφέρονται στο εγκεκριμένο αναμορφωμένο Τοπικό Πρόγραμμα της ΟΤΔ (το οποίο αποτελεί αναπόσπαστο μέρος της παρούσας προκήρυξης)).* |
| 3 | Π3-77-4.1\_113 | Τα έργα θα πρέπει να είναι σε συνάφεια με τις προτεραιότητες που αναφέρονται στο ΣΣ ΚΑΠ σχετικά με το LEADER. | - «Έντυπο Αίτηση Στήριξης-Υπεύθυνη Δήλωση» και συμπλήρωση σχετικού πεδίου  *(Εξετάζεται το φυσικό αντικείμενο της προτεινόμενης πράξης, σε σχέση με τις*  *προτεραιότητες του ΣΣ ΚΑΠ και ειδικότερα της παρέμβασης Π3-77-4.1.* |
| 4 | Π3-77-4.1\_114 | Τα έργα θα πρέπει να εξυπηρετούν με άμεσο ή έμμεσο τρόπο την τοπική κοινωνία και να συμβάλλουν στην ανάπτυξη αυτής. | - «Έντυπο Αίτηση Στήριξης-Υπεύθυνη Δήλωση»  Εξετάζεται το αντικείμενο του έργου σε σχέση με την εξυπηρέτηση των αναγκών της τοπικής κοινωνίας. |
| 5 | Π3-77-4.1\_130 | Η πρόταση είναι σύμφωνη με την περιγραφή, τους όρους και περιορισμούς της προκηρυσσόμενης υπο-παρέμβασης. | *Εξετάζεται η περιγραφή του φυσικού αντικειμένου στο «Έντυπο αίτησης στήριξης – Υπεύθυνη Δήλωση», καθώς και τα σχετικά δικαιολογητικά, τα οποία θα πρέπει να είναι σύμφωνα με τα αναγραφόμενα στη σχετική υπο-παρέμβαση, όπως περιγράφονται στο τεύχος της προκήρυξης αλλά και στο εγκεκριμένο αναμορφωμένο πρόγραμμα (που αποτελεί αναπόσπαστο μέρος της παρούσας προκήρυξης).* |
| 6 | Π3-77-4.1\_131 | Η πρόταση υλοποιείται εντός της περιοχής εφαρμογής της προκηρυσσόμενης υπο-παρέμβαση του τοπικού προγράμματος. | *Εξετάζεται η θέση υλοποίησης της επένδυσης, σύμφωνα με τα οριζόμενα στην αίτηση στήριξης και στο «έντυπο αίτησης στήριξης – υπεύθυνη δήλωση», στο τοπογραφικό διάγραμμα και στο τίτλο κατοχής ή χρήσης του ακινήτου, η οποία θα πρέπει να βρίσκεται εντός της περιοχής παρέμβασης, όπως αυτή ορίζεται στην παρούσα πρόσκληση.* |
| 7 | Π3-77-4.1\_124 | Η πρόταση αφορά ολοκληρωμένο και λειτουργικό φυσικό αντικείμενο. | - «Έντυπο Αίτηση Στήριξης - Υπεύθυνη Δήλωση» (περιγραφή της πράξης-προϋπολογισμός)  *(Εξετάζεται αν το φυσικό αντικείμενο του έργου, που προκύπτει από την περιγραφή, τις μελέτες, τον αιτούμενο προϋπολογισμό κλπ είναι ολοκληρωμένο και λειτουργικό σε σχέση με τη φύση και τον σκοπό του προτεινόμενου έργου).* |
| 8 | Π3-77-4.1\_132 | Ο συνολικός προτεινόμενος προϋπολογισμός της πρότασης δεν υπερβαίνει το όριο που καθορίζεται στο θεσμικό πλαίσιο. | *Εξετάζεται το ύψος του προϋπολογισμού του έργου στην αίτηση στήριξης, το οποίο δεν θα πρέπει να ξεπερνά τα όρια του Κεφαλαίου 1 της πρόσκλησης, συμπεριλαμβανομένου του ΦΠΑ, στις περιπτώσεις που είναι επιλέξιμος. (Λαμβάνονται υπόψη οι περιορισμοί του άρθρου 10 της ΥΑ 39443/11-2-2025).* |
| 9 | Π3-73-1.3\_2.003 | Εξετάζεται αν το φυσικό αντικείμενο της προτεινόμενης πράξης δεν έχει περαιωθεί μέχρι την ημερομηνία υποβολής της αίτησης στήριξης. | - «Έντυπο Αίτηση Στήριξης/Υπεύθυνη Δήλωση» και Φωτογραφική Τεκμηρίωση  - Συμπλήρωση σχετικού πεδίου στο «Έντυπο Αίτηση Στήριξης/Υπεύθυνη Δήλωση»  - Π/Υ αίτησης στήριξης  (*Λαμβάνονται υπόψη οι περιορισμοί του άρθρου 9 της ΥΑ 39443/11-2-2025*) |
| 10 | Π3-77-4.1\_116 | Να επαληθεύεται το εύλογο κόστος των υποβληθεισών δαπανών (εκτός των έργων που υλοποιούνται με τιμολόγιο δημοσίων έργων). | *Εφαρμογή του «οδηγού απλοποιημένου κόστους κτηριακών κατασκευών» και Οικονομικές Προσφορές για δαπάνες που δεν περιλαμβάνονται σε αυτή, σύμφωνα με τα οριζόμενα στο άρθρο 14Γ της ΥΑ 39443/11-2-2025.*  *Εξετάζεται επίσης αν το ύψος των δαπανών για τυχόν* *μελέτες και λοιπές υποστηρικτικές ενέργειες, είναι σύμφωνο με τα οριζόμενα στην παρ. 9 του άρθρου 14Γ της ΥΑ 39443/11-2-2025.* |
| 11 | Π3-77-4.1\_154 | Οι δαπάνες της πράξης ή μέρος αυτών, δεν έχουν τύχει ούτε θα τύχουν χρηματοδότησης από άλλο Ταμείο ή χρηματοδοτικό μέσο ή από άλλο πρόγραμμα ευρωπαϊκό ή εθνικό, στην τρέχουσα ή προηγούμενη περίοδο. | - «Έντυπο Αίτηση Στήριξης-Υπεύθυνη Δήλωση» |
| 12 | Π3-77-4.1\_111 | Τα έργα θα πρέπει να είναι σύμφωνα με το αντίστοιχο εφαρμοστέο ενωσιακό δίκαιο και το σχετικό με την εφαρμογή τους εθνικό δίκαιο. | - «Έντυπο Αίτηση Στήριξης-Υπεύθυνη Δήλωση» με συμπλήρωση σχετικού πεδίου "Μεθοδολογία ανάθεσης/υλοποίησης" |
| 13 | Π3-77-4.1\_115 | Για τα έργα που εκτελούνται με δημόσιες συμβάσεις θα πρέπει να τηρείται τουλάχιστον Φάκελος Δημόσιας Σύμβασης (κατά την έννοια του Άρθρου 45 του Ν.4412/2016). | - **Βεβαίωση** του δικαιούχου ότι τηρείται φάκελος δημόσιας σύμβασης  *(Έλεγχος αν τηρείται Φάκελος Δημόσιας Σύμβασης, κατά την έννοια του Άρθρου 45 του Ν.4412/2016)*  *(το κριτήριο δεν αφορά στην υπο-παρέμβαση*  Π3-77-4.1.5.1) |
| 14 | Π3-77-4.1\_135 | Η υποδομή να βρίσκεται εντός ορίων οικισμού (**αφορά την υπο-παρέμβαση Π3-77-4.1-4.1).** | *Εξετάζεται η θέση υλοποίησης της επένδυσης, σύμφωνα με τα οριζόμενα στην αίτηση στήριξης, στο τοπογραφικό διάγραμμα και στον τίτλο κατοχής ή χρήσης του ακινήτου, η οποία θα πρέπει να βρίσκεται εντός ορίων οικισμού της περιοχής παρέμβασης, όπως αυτή ορίζεται στην παρούσα πρόσκληση. (Δύναται μέρος του φυσικού αντικειμένου να αφορά σε εκτός του οικισμού περιοχή με την προϋπόθεση ότι η συνολική πράξη στοχεύει αποκλειστικά στην εξυπηρέτηση των κατοίκων του οικισμού)* |
| 15 | Π3-77-4.1\_117 | Να λαμβάνουν υπόψη την αρχή "ο ρυπαίνων πληρώνει" και τους στόχους της αειφόρου ανάπτυξης | - Σχετικά πεδία στο «Έντυπο Αίτηση Στήριξης-Υπεύθυνη Δήλωση»  *(Έλεγχος της* ***περιβαλλοντικής αδειοδότησης*** *του έργου, όπου απαιτείται, σύμφωνα με τα οριζόμενα στον ν. 4014/2011 (Α’ 209), όπως ισχύει και το σχετικό θεσμικό και κανονιστικό πλαίσιο).*  *- Εξετάζεται το πεδίο Δ.4 του* *εντύπου Αίτηση Στήριξης/Υπεύθυνη Δήλωση και το σύνολο της αίτησης στήριξης).* |
| 16 | Π3-77-4.1\_118 | Να διασφαλίζουν τα Θεμελιώδη Δικαιώματα της Ε.Ε. | - Συμπλήρωση σχετικού πεδίου στο «Έντυπο Αίτηση Στήριξης-Υπεύθυνη Δήλωση»  *(Λαμβάνεται υπόψη* ***το έντυπο «Λίστα για Θεμελιώδη Δικαιώματα»- συνημμένο Γ.4 της πρόσκλησης).***  *(Εξετάζεται το πεδίο Δ.2 του* *εντύπου Αίτηση Στήριξης/Υπεύθυνη Δήλωση και το σύνολο της αίτησης στήριξης, λαμβάνοντας υπόψη το έντυπο «Λίστα για Θεμελιώδη Δικαιώματα»)* |
| 17 | Π3-73-1.3\_2.008 | Εξετάζεται αν η προτεινόμενη πράξη εξασφαλίζει την προσβασιμότητα των ατόμων με αναπηρία (εφόσον απαιτείται) | - Συμπλήρωση σχετικού πεδίου στο «Έντυπο Αίτηση Στήριξης-Υπεύθυνη Δήλωση», σύμφωνα με το συνημμένο της πρόσκλησης Γ.5 «Οδηγός Εξασφάλισης Προσβασιμότητας στα άτομα με αναπηρία», και την αντίστοιχη **μελέτη προσβασιμότητας ΑΜΕΑ** (όπου απαιτείται ανάλογα με τη φύση της πράξης). |
| 18 | Π3-73-1.3\_2.012 | Εξετάζεται η λειτουργικότητα και αξιοποίηση της πράξης | - Σχετικά πεδία στο «Έντυπο Αίτηση Στήριξης-Υπεύθυνη Δήλωση» |
| 19 |  | Π3-77-4.1\_148 | Η πράξη δεν αφορά μόνο σε μελέτη **(εξαιρείται η υπο-παρέμβαση Π3-77-4.1-5.2)** | - «Έντυπο Αίτηση Στήριξης-Υπεύθυνη Δήλωση»  *(περιγραφή της πράξης-προϋπολογισμός)* |
| 20 | Π3-77-4.1\_125 | Στην πρόταση δεν δηλώνονται ψευδή και αναληθή στοιχεία | - «Έντυπο Αίτηση Στήριξης-Υπεύθυνη Δήλωση» |
| 21 | Π3-77-4.1\_149 | Η πρόσβαση στην πράξη ή το παραγόμενο προϊόν παρέχονται δωρεάν | - Σχετικά πεδία στο «Έντυπο Αίτηση Στήριξης-Υπεύθυνη Δήλωση»  *(Εξετάζεται αν η πρόσβαση στις επιχορηγούμενες υποδομές από το ευρύ κοινό παρέχεται δωρεάν ή το τυχόν αντίτιμο, το οποίο θα προκύπτει, καλύπτει μέρος μόνο του πραγματικού κόστους της δραστηριότητας, δεν μεταβάλει τον μη οικονομικό της χαρακτήρα και δεν μπορεί να θεωρηθεί ως αποζημίωση για την παρεχόμενη υπηρεσία, ενώ για παρεμβάσεις που έχουν ως παραδοτέο κάποιο προϊόν, αναγράφεται ότι αυτό διανέμεται δωρεάν).* |
| 22 | Π3-77-4.1\_150 | Η πράξη δεν παρέχει ανταγωνιστικό πλεονέκτημα | - Σχετικά πεδία στο «Έντυπο Αίτηση Στήριξης-Υπεύθυνη Δήλωση»  *(Εξετάζεται αν η πράξη η με άμεσο ή έμμεσο τρόπο προκαλεί επιχειρηματικό / ανταγωνιστικό πλεονέκτημα στην περιοχή εφαρμογής ή στους φορείς και τους επαγγελματίες/ιδιώτες που δραστηριοποιούνται σε αυτή, δεδομένου ότι στην αντίθετη περίπτωση αποτελεί κρατική ενίσχυση που θίγει τον ανταγωνισμό. Συνεπώς δεν μπορεί να ενταχθεί πράξη η οποία προβάλει μια περιοχή με στόχο την προσέλκυση τουριστών/επισκεπτών ή/και εξυπηρετεί με άμεσο ή έμμεσο τρόπο ιδιωτικά συμφέροντα)* |
| 23 | Π3-77-4.1\_151 | Δεν υφίστανται τεχνητές συνθήκες ένταξης | - «Έντυπο Αίτηση Στήριξης-Υπεύθυνη Δήλωση» και επισυναπτόμενα δικαιολογητικά |
| 24 |  | Π3-77-4.1\_152 | Υποβλήθηκε μία αίτηση στήριξης ανά ΑΦΜ ανά υπο-παρέμβαση | *Εξετάζεται αν ο δυνητικός δικαιούχος κατέθεσε μόνο μία αίτηση στήριξης ανά ΑΦΜ ανά υπο-παρέμβαση, στο πλαίσιο της ίδιας πρόσκλησης ανά ΤΠ, λαμβάνοντας υπόψη τις εξαιρέσεις του άρθρου 13 της ΥΑ 39443/11-2-2025.* |
| 25 |  | Π3-77-4.1\_153 | Η πράξη αφορά απλή μετεγκατάσταση, χωρίς εκσυγχρονισμό ή επέκταση | - Έντυπο Αίτηση Στήριξης-Υπεύθυνη Δήλωση  *(Εξετάζεται αν η πράξη αφορά σε* *απλή μετεγκατάσταση, χωρίς εκσυγχρονισμό ή επέκταση σύμφωνα με τον πίνακα Α.1 της αίτησης στήριξης και τον Π/Υ του έργου)*  *(το κριτήριο δεν αφορά στην υπο-παρέμβαση*  Π3-77-4.1.5.1) |
| 26 | Επιλεξιμότητα δυνητικού δικαιούχου και αρμοδιότητα εκτέλεσης προτεινόμενης πράξης | Π3-77-4.1\_134 | Η μορφή του υποψήφιου είναι σύμφωνη με τα προβλεπόμενα στην ΥΑ, όπως ισχύει κάθε φορά, και στη σχετική πρόσκληση | - «Έντυπο Αίτηση Στήριξης-Υπεύθυνη Δήλωση»  *(Εξετάζονται τα στοιχεία του φορέα, το καταστατικό του, καταχώρηση στο ΓΕΜΗ, τυχόν κανονιστικές ή άλλες αποφάσεις που τεκμηριώνουν ότι ο υποψήφιος δικαιούχος έχει την αρμοδιότητα εκτέλεσης του έργου).* |
| 27 | Π3-77-4.1\_140 | Για υφιστάμενες επιχειρήσεις να εξασφαλίζεται η νόμιμη λειτουργία τους | - Εξετάζεται κατά περίπτωση: η ύπαρξη **Άδειας Λειτουργίας**, κ.λπ.  *(το κριτήριο δεν αφορά στην υπο-παρέμβαση*  Π3-77-4.1.5.1) |
| 28 | Π3-77-4.1\_141 | Για νομικά πρόσωπα δεν υπάρχει θέμα λύσης, εκκαθάρισης ή πτώχευσης | - Σχετικά **πιστοποιητικά** που εκδίδονται από τις αρμόδιες αρχές (π.χ. δικαστικής φερεγγυότητας- Γενικό πιστοποιητικό ΓΕΜΗ κ.λπ.) *(όπου απαιτείται)* |
| 29 | Π3-77-4.1\_126 | Στον υποψήφιο μέχρι και το χρόνο υποβολής της πρότασης δεν έχουν επιβληθεί διοικητικές κυρώσεις για παραβίαση Κοινοτικών Κανονισμών ή Εθνικής Νομοθεσίας σε σχέση με την υλοποίηση έργων | - «Έντυπο Αίτηση Στήριξης-Υπεύθυνη Δήλωση»  *(Εξετάζεται επίσης αν έχουν επιβληθεί πρόστιμα σύμφωνα με την περ. β. της παρ. 5 του άρθρου 8 της ΥΑ 39443/11-2-2025)* |
| 30 | Π3-77-4.1\_120 | Να μπορούν να τεκμηριώσουν τον υπεύθυνο φορέα για τη λειτουργία ή τη συντήρηση όπου απαιτείται | - Νομοθεσία ή λοιπό θεσμικό πλαίσιο /απόφαση  - «Έντυπο Αίτηση Στήριξης-Υπεύθυνη Δήλωση»  *(το κριτήριο δεν αφορά στην υπο-παρέμβαση*  Π3-77-4.1.5.1) |
| 31 | Π3-77-4.1\_142 | Τεχνική επάρκεια του Ν.4412/2016 για έργα που υλοποιούνται με δημόσιες συμβάσεις | - **Υπεύθυνη Δήλωση** για την πρόθεση κάλυψης της τεχνικής επάρκειας εάν ενταχθεί η πράξη.  - «Έντυπο Αίτηση Στήριξης-Υπεύθυνη Δήλωση» (πιν. Β4)  *(Στις περιπτώσεις έργων που υλοποιούνται από φορείς του δημοσίου, εξετάζεται αν η τεχνική υπηρεσία της αναθέτουσας αρχής πληροί τις προδιαγραφές τεχνικής επάρκειας για τη διεξαγωγή της διαδικασίας σύναψης, την εποπτεία και την επίβλεψη δημόσιας σύμβασης έργου ή μελέτης ή αν ακολουθούνται τα προβλεπόμενα στο άρθρο 44 του N.4412/2016 (Α’ 147), όπως ισχύει).* |
| 32 | Ωριμότητα προτεινόμενης πράξης | Π3-77-4.1\_143 | Αποδεικνύεται η κατοχή ή η χρήση του γηπέδου/ οικοπέδου/ ακινήτου, στο οποίο προβλέπεται η υλοποίηση της πρότασης | - **Σχετικά δικαιολογητικά** (Ε9, τίτλοι ιδιοκτησίας, ενοικιαστήριο – παραχωρητήριο – δωρεά, νομοθεσία, πιστοποιητικό ιδιοκτησίας κ.λπ.) *(βλ. παρ. 7 του άρθρου 9 της ΥΑ 39443/11-2-2025)*  *(το κριτήριο δεν αφορά στην υπο-παρέμβαση*  Π3-77-4.1.5.1) |
| 33 | Π3-77-4.1\_147 | Εξετάζεται η ύπαρξη οριστικής μελέτης | - Σχετικά πεδία στο «Έντυπο Αίτηση Στήριξης-Υπεύθυνη Δήλωση» & σχετικά **δικαιολογητικά**  *(Εξετάζεται η ύπαρξη οριστικής μελέτης του έργου για έργα που εκτελούνται με διαδικασίες δημοσίων συμβάσεων)* |
| 34 | Π3-77-4.1\_123 | Θα πρέπει να υπάρχει **μελέτη συνολικής θεώρησης** αισθητικής και λειτουργικής αναβάθμισης ή ανάδειξης του οικισμού ή τμήματος αυτού, όπως εξειδικεύεται στην Πρόσκληση | - Σύμφωνα με το Συνημμένο Γ.6 της πρόσκλησης (όπου απαιτείται)  *(το κριτήριο αφορά μόνο στην υπο-παρέμβαση*  Π3-77-4.1.4.2 και μόνο για τις αναπλάσεις οικισμών) |
| 35 | Πληρότητα Πρότασης | Π3-77-4.1\_145 | Εξετάζεται η πληρότητα της αίτησης στήριξης και η σύνταξή της σύμφωνα με το υπόδειγμα της πρόσκλησης | - Έντυπο Αίτηση Στήριξης/Υπεύθυνη Δήλωση και σχετικά δικαιολογητικά |
| 36 | Π3-73-1.3\_5.002 | Απόφαση αρμοδίων ή και συλλογικών οργάνων του δυνητικού δικαιούχου ή άλλων αρμοδίων οργάνων, όπως προβλέπεται από τη νομοθεσία, για την υποβολή της αίτησης στήριξης. | - **Αποφάσεις συλλογικών οργάνων** για την υποβολή της αίτησης στήριξης.  - Για τους ΟΤΑ Α’ Βαθμού επιπλέον **απόσπασμα εγκεκριμένου Επιχειρησιακού Προγράμματος ή απόφαση αρμοδίου οργάνου ότι θα εγγραφεί στο Επιχειρησιακό Πρόγραμμα.** |
| 37 | Π3-77-4.1\_121 | Η πρόταση συνοδεύεται από αναλυτικό προϋπολογισμό εργασιών σύμφωνα με τα οριζόμενα στο υπόδειγμα της αίτησης στήριξης. | - Σχετικά πεδία στο «Έντυπο Αίτηση Στήριξης-Υπεύθυνη Δήλωση».  - Σχετικά υποδείγματα αιτούμενου προϋπολογισμού xls (Συνημμένο Β πρόσκλησης) |
| 38 | Π3-73-1.3\_6.001 | Εξετάζεται αν το χρονοδιάγραμμα εκτέλεσης της προτεινόμενης πράξης εμπίπτει στην οριζόμενη στην πρόσκληση περίοδο επιλεξιμότητας, καθώς και αν η πράξη δύναται να υλοποιηθεί εντός της περιόδου αυτής | - Σχετικά πεδία στο «Έντυπο Αίτηση Στήριξης-Υπεύθυνη Δήλωση»  *(Εξετάζεται αν το χρονοδιάγραμμα εκτέλεσης της προτεινόμενης πράξης εμπίπτει στην οριζόμενη στην πρόσκληση περίοδο επιλεξιμότητας, καθώς και αν η πράξη δύναται να υλοποιηθεί εντός της περιόδου αυτής).* |
| 39 | Εμπρόθεσμη υποβολή συμπληρωματικών/διευκρινιστικών στοιχείων | Π3-73-1.3\_7.001 | Στην περίπτωση που ζητήθηκε η υποβολή από το δυνητικό δικαιούχο συμπληρωματικών ή διευκρινιστικών στοιχείων, εξετάζεται αν αυτά υποβλήθηκαν εντός της καθορισμένης προθεσμίας. | *Εξέταση υποβολής συμπληρωματικών στοιχείων και διευκρινήσεων, εντός 5 εργάσιμων ημερών σύμφωνα με την Πρόσκληση) εργάσιμων ημερών από την κοινοποίηση του σχετικού εγγράφου στον δυνητικό δικαιούχο.* |

**ΠΡΟΣΟΧΗ!!**

Η αίτηση στήριξης θα πρέπει να πληροί τα κριτήρια επιλεξιμότητας, εκτός αυτών που δεν αφορούν (δεν σχετίζονται με την προτεινόμενη πράξη).

Όσοι υποψήφιοι δεν πληρούν τα κριτήρια επιλεξιμότητας ή/και όσοι δεν προσκομίσουν κάποιο ή όλα τα δικαιολογητικά που απαιτούνται για την απόδειξη των εν λόγω κριτηρίων, **αποκλείονται** από την περαιτέρω διαδικασία.

**4. ΚΡΙΤΗΡΙΑ ΕΠΙΛΟΓΗΣ - ΒΑΘΜΟΛΟΓΗΣΗΣ ΠΡΑΞΕΩΝ - ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΟΥΣ**

* 1. **ΚΡΙΤΗΡΙΑ ΕΠΙΛΟΓΗΣ – ΒΑΘΜΟΛΟΓΗΣΗΣ ΠΡΑΞΕΩΝ**

Σύμφωνα με το Κεφάλαιο 1 του παρόντος οδηγού, οι αιτήσεις στήριξης βαθμολογούνται με βάση τα κριτήρια επιλογής – βαθμολόγησης, τα οποία είναι ανά υπο-παρέμβαση τα εξής:

| **A/A** | **Κωδικός Κριτηρίου στο ΟΠΣΚΑΠ** | **Περιγραφή Κριτηρίου στο ΟΠΣΚΑΠ** | **Ανάλυση** | **Βαθμολογία** | **ΣΥΝΤΕΛΕΣΤΗΣ ΒΑΡΥΤΗΤΑΣ ΚΡΙΤΗΡΙΟΥ ΑΝΑ ΥΠΟ-ΠΑΡΕΜΒΑΣΗ** | | | | | | | |
| --- | --- | --- | --- | --- | --- | --- | --- | --- | --- | --- | --- | --- |
| **Π3-77-4.1-3.1** | **Π3-77-4.1-3.2** | **Π3-77-4.1-4.1** | **Π3-77-4.1-4.2** | **Π3-77-4.1-5.1** | **Π3-77-4.1-5.2** | **Π3-77-4.1-6.1** | **Π3-77-4.1-6.2** |
| 1 | Π3-77-4.1\_Δ\_119 | Σαφήνεια και πληρότητα της πρότασης | Σαφήνεια του περιεχομένου της πρότασης και πληρότητα ως προς τα απαιτούμενα για τη βαθμολόγηση δικαιολογητικά και δεν απαιτήθηκε η προσκόμιση συμπληρωματικών στοιχείων | 100 | **10%** | **10%** | **10%** | **10%** | **20%** | **10%** | **10%** | **10%** |
| Ασαφής περιγραφή της πρότασης αλλά πληρότητα ως προς τα απαιτούμενα για τη βαθμολόγηση δικαιολογητικά (απαιτήθηκε η προσκόμιση συμπληρωματικών στοιχείων που δεν ήταν απαραίτητα για την ολοκλήρωση της βαθμολόγησης) | 50 |
| Ασαφής περιγραφή της πρότασης και ελλείψεις ως προς τα απαιτούμενα για τη βαθμολόγηση δικαιολογητικά | 0 |
| 2 | Π3-77-4.1\_Δ\_111 | Σκοπιμότητα της πρότασης (ανάγκες του τοπικού προγράμματος που εξυπηρετούνται με την υλοποίηση της πρότασης) | Ποσοστό αναγκών της υπο-παρέμβασης που εξυπηρετούνται \* 100. | 0-100 | **20%** | **20%** | **20%** | **20%** | **20%** | **20%** | **20%** | **20%** |
| 3 | Π3-77-4.1\_Δ\_146 | Η πράξη είναι σύμφωνη με τις προτεραιότητες υπο-παρέμβασης (με βάση την εξειδίκευση της υπο-παρέμβασης) | Ναι | 100 | **10%** | **10%** | **10%** | **10%** | **15%** | **10%** | **10%** | **10%** |
| Όχι | 0 |
| 4 | Π3-77-4.1\_Δ\_113 | Αναγκαιότητα της πράξης | Δεν υπάρχει παρόμοια υπηρεσία / υποδομή στην Τοπική / Δημοτική Κοινότητα | 100 | **5%** | **5%** | **5%** | **5%** | **15%** | **5%** | **5%** | **5%** |
| Υπάρχει παρόμοια υπηρεσία / υποδομή στην Τοπική / Δημοτική Κοινότητα | 0 |
| 5 | Π3-77-4.1\_Δ\_157 | Καινοτόμος χαρακτήρας της πρότασης/ Χρήση καινοτομίας και νέων τεχνολογιών | Οργανωτική καινοτομία / καινοτομία στο προϊόν ή στην διαχείριση και λειτουργία | 100 | **5%** | **5%** | **5%** | **5%** | **0%** | **5%** | **5%** | **5%** |
| Τίποτα από τα παραπάνω | 0 |
| 6 | Π3-77-4.1\_Δ\_123 | Η πράξη υλοποιείται σε περιοχή που έχει υποστεί φυσικές καταστροφές | Ναι | 100 | **10%** | **10%** | **10%** | **10%** | **10%** | **10%** | **10%** | **10%** |
| Όχι | 0 |
| 7 | Π3-77-4.1\_Δ\_120 | Ετοιμότητα έναρξης υλοποίησης της πρότασης | Εξασφάλιση του συνόλου των απαιτούμενων γνωμοδοτήσεων/εγκρίσεων / αδειών ή δεν απαιτούνται λόγω της φύσης του έργου γνωμοδοτήσεις / εγκρίσεις / άδειες | 100 | **10%** | **10%** | **10%** | **10%** | **0%** | **10%** | **10%** | **10%** |
| Εξασφάλιση μέρους των απαιτούμενων γνωμοδοτήσεων/εγκρίσεων / αδειών | 60 |
| Υποβολή αιτήσεων στις αρμόδιες αρχές για απαραίτητες γνωμοδοτήσεις /εγκρίσεις / άδειες. | 30 |
| Τίποτα από τα παραπάνω | 0 |
| 8 | Π3-77-4.1\_Δ\_116 | Ρεαλιστικότητα - αξιοπιστία κόστους | 100\*(αιτούμενο-εγκεκριμένο)/εγκεκριμένο ≤ 5 | 100 | **15%** | **15%** | **15%** | **15%** | **15%** | **15%** | **15%** | **15%** |
| 5 < 100\*(αιτούμενο-εγκεκριμένο)/εγκεκριμένο ≤ 10 | 60 |
| 10 < 100\*(αιτούμενο-εγκεκριμένο)/εγκεκριμένο ≤ 30 | 30 |
| 100\*(αιτούμενο-εγκεκριμένο)/εγκεκριμένο > 30 | 0 |
| 9 | Π3-77-4.1\_Δ\_151 | Ποσοστό δαπανών για την προστασία του περιβάλλοντος (εξαιρούνται οι δαπάνες που είναι απαιτούμενες από την ισχύουσα νομοθεσία) | Ποσοστό μεγαλύτερο ή ίσο με 25% | 100 | **10%** | **10%** | **10%** | **10%** | **0%** | **10%** | **10%** | **10%** |
| 20% ≤ Ποσοστό < 25% | 60 |
| 15% < Ποσοστό < 20% | 30 |
| Τίποτα από τα παραπάνω | 0 |
| 10 | Π3-77-4.1\_Δ\_117 | Ρεαλιστικότητα χρονοδιαγράμματος υλοποίησης επένδυσης *(βαθμολογείται με 100 αν πληροί και τις δύο προϋποθέσεις)* | Χρονοδιάγραμμα σύμφωνο με το είδος και το μέγεθος του έργου | 50 | **5%** | **5%** | **5%** | **5%** | **5%** | **5%** | **5%** | **5%** |
| Ορθολογικός προσδιορισμός των επιμέρους φάσεων υλοποίησης του έργου | 50 |
| Τίποτα από τα παραπάνω | 0 |
| **ΣΥΝΟΛΟ** | | | | | **100%** | **100%** | **100%** | **100%** | **100%** | **100%** | **100%** | **100%** |
| **Η ελάχιστη απαιτούμενη βαθμολογία για να θεωρηθεί παραδεκτή η αίτηση στήριξης είναι τα 30 μόρια.** | | | | | | | | | | | | |

* 1. **ΟΔΗΓΙΕΣ ΒΑΘΜΟΛΟΓΗΣΗΣ ΚΡΙΤΗΡΙΩΝ ΕΠΙΛΟΓΗΣ ΠΡΑΞΕΩΝ**

Ο τρόπος βαθμολόγησης των αιτήσεων στήριξης γίνεται σύμφωνα με το Κεφάλαιο 1 του παρόντος οδηγού, εφαρμόζοντας τα κριτήρια επιλογής πράξεων που περιγράφονται στον παραπάνω πίνακα. Για τη βαθμολόγηση του κάθε κριτηρίου επιλογής εξετάζονται τα παρακάτω:

1. ***Σαφήνεια και πληρότητα της πρότασης***

***(Κωδικός Κριτηρίου ΟΠΣΚΑΠ: Π3-77-4.1\_Δ\_119)***

Εξετάζεται η πληρότητα και σαφήνεια της πρότασης ως προς:

1. τη σαφήνεια περιγραφής:

* του φυσικού αντικειμένου, όσον αφορά στα βασικά τεχνικά, λειτουργικά και λοιπά χαρακτηριστικά της πράξης και
* τη μεθοδολογία ανάθεσης και υλοποίησης της πράξης (επιλογή μεθοδολογίας και ανάλυση της υλοποίησης της πράξης ή των επιμέρους υποέργων αυτής, απαιτούμενες ενέργειες κλπ),

1. τη σαφήνεια αποτύπωσης των παραδοτέων της πράξης,
2. την ανάλυση του οικονομικού αντικειμένου της προτεινόμενης πράξης, όσον αφορά:

* στην πληρότητα του προτεινόμενου προϋπολογισμού (εξετάζεται εάν περιλαμβάνει όλα τα αναγκαία κόστη για την υλοποίηση του φυσικού αντικειμένου/ παραδοτέων),
* στη σαφήνεια των στοιχείων εκτίμησης του εύλογου κόστους των δαπανών κλπ
* στη σωστή απεικόνιση του προϋπολογισμού σύμφωνα με τα υποδείγματα,

1. στην πληρότητα των απαιτούμενων δικαιολογητικών που τεκμηριώνουν τα αναγραφόμενα στην αίτησης στήριξης – υπεύθυνης δήλωσης.
2. ***Σκοπιμότητα της πρότασης (ανάγκες του τοπικού προγράμματος που εξυπηρετούνται με την υλοποίηση της πρότασης)***

***(Κωδικός Κριτηρίου ΟΠΣΚΑΠ: Π3-77-4.1\_Δ\_111)***

Εξετάζεται η συσχέτιση των στόχων της πράξης με το ποσοστό εξυπηρέτησης των αναγκών του του τοπικού προγράμματος, όπως αυτές αποτυπώνονται ανά υπο-παρέμβαση στο εγκεκριμένο τοπικό πρόγραμμα (συνημμένο Δ της πρόσκλησης). Η συσχέτιση με τις ανάγκες του τοπικού προγράμματος θα υπολογίζεται ποσοστιαία και ο βαθμός θα τίθεται με βάση τον τύπο «ποσοστό αναγκών της υπο-παρέμβασης που εξυπηρετούνται \* 100».

1. ***Η πράξη είναι σύμφωνη με τις προτεραιότητες της υπο-παρέμβασης (με βάση την εξειδίκευση της υπο-παρέμβασης)***

***(Κωδικός Κριτηρίου ΟΠΣΚΑΠ: Π3-77-4.1\_Δ\_146)***

Εξετάζεται αν η προτεινόμενη πράξη εντάσσεται στις προτεραιότητες της υπο-παρέμβασης, όπως αυτές περιγράφονται στο εγκεκριμένο τοπικό πρόγραμμα ανά υπο-παρέμβαση,

1. ***Αναγκαιότητα πράξης***

***(Κωδικός Κριτηρίου ΟΠΣΚΑΠ: Π3-77-4.1\_Δ\_113)***

Εξετάζεται η ύπαρξη παρόμοιας υποδομής ή υπηρεσίας που να καλύπτει τις ανάγκες της τοπικής κοινωνίας.

1. ***Καινοτόμος χαρακτήρας της πρότασης/ Χρήση καινοτομίας και νέων τεχνολογιών***

***(Κωδικός Κριτηρίου ΟΠΣΚΑΠ: Π3-77-4.1\_Δ\_157)***

Αξιολογείται η καινοτομία της προτεινόμενης πράξης σύμφωνα με τα οριζόμενα στο σχετικό κεφάλαιο 4.3 του παρόντος οδηγού.

Για τη βαθμολόγηση του εν λόγω κριτηρίου θα λαμβάνεται υπόψη η τεκμηρίωση στο αντίστοιχο πεδίο του εντύπου αίτησης στήριξης-υπεύθυνης δήλωσης, σε συνδυασμό με τυχόν πιστοποιητικά προμηθευτών και έντυπα τεχνικών προδιαγραφών του προβλεπόμενου εξοπλισμού ή των υλικών κατασκευής, καθώς και βεβαιώσεις επίσημων ή συλλογικών φορέων (Πανεπιστήμια, Επιμελητήρια κλπ).

1. ***Η πράξη υλοποιείται σε περιοχή που έχει υποστεί φυσικές καταστροφές***

***(Κωδικός Κριτηρίου ΟΠΣΚΑΠ: Π3-77-4.1\_Δ\_123)***

Εξετάζεται αν η πράξη υλοποιείται σε περιοχή που έχει πληγεί πρόσφατα από φυσικές καταστροφές την τελευταία πενταετία από τη δημοσίευση της παρούσας πρόσκλησης. Στην αίτηση στήριξης θα πρέπει να γίνεται αναφορά στο σχετικό ΦΕΚ χαρακτηρισμού της περιοχής.

1. ***Ετοιμότητα έναρξης υλοποίησης της πρότασης***

***(Κωδικός Κριτηρίου ΟΠΣΚΑΠ: Π3-77-4.1\_Δ\_120)***

Εξετάζεται ο βαθμός ωριμότητας της πράξης από την άποψη της εξέλιξης των απαιτούμενων προπαρασκευαστικών ενεργειών ως προς:

1. Την ύπαρξη σχετικών μελετών και των αντίστοιχων εγκρίσεων τους (εκτός από τις πράξεις που εκτελούνται με διαδικασίες δημοσίων συμβάσεων, για τις οποίες η μη ύπαρξη εγκεκριμένης οριστικής μελέτης του έργου αποτελεί κριτήριο αποκλεισμού)
2. Την ύπαρξη των αναγκαίων αδειών για την εκτέλεση του έργου
3. Την ύπαρξη τευχών δημοπράτησης και την ετοιμότητα για δημοπράτηση
4. Την ύπαρξη προβλημάτων που συνδέονται με την υλοποίηση της πράξης, όπως απαλλοτριώσεις, πρόσληψη ειδικών επιστημόνων για την εκτέλεση του έργου (αρχαιολόγο, δασολόγο κλπ) ή πιθανές καθυστερήσεις σχετικά με την έκδοση αποφάσεων που απαιτούνται για την υλοποίηση της πράξης.

Για τα έργα που εκτελούνται με δημόσιες συμβάσεις, η αξιολόγηση της ωριμότητας της προτεινόμενης πράξης μπορεί να διενεργείται ανά υποέργο και η συνολική ωριμότητα μίας πράξης αξιολογείται με βάση την ωριμότητα των υποέργων εκείνων που την επηρεάζουν περισσότερο.

1. ***Ρεαλιστικότητα και αξιοπιστία του κόστους***

***(Κωδικός Κριτηρίου ΟΠΣΚΑΠ: Π3-77-4.1\_Δ\_116)***

Εξετάζεται ο αναλυτικός προϋπολογισμός του έργου και γίνονται οι σχετικές περικοπές, σύμφωνα με τα παρακάτω:

1. αν ο προϋπολογισμός των δαπανών του έργου είναι σύμφωνα με τα οριζόμενα στο σχετικό κεφάλαιο 1 της πρόσκλησης, έχει ληφθεί υπόψη ο συνημμένος «οδηγός απλοποιημένου κόστους κτιριακών κατασκευών» (σύμφωνα με τα οριζόμενα στο συνημμένο Γ.2 της πρόσκλησης) και το εύλογο κόστος,
2. αν οι προτεινόμενες δαπάνες συνάδουν με τη φύση, τους στόχους και τη λειτουργικότητα της πράξης και
3. αν οι δαπάνες είναι επιλέξιμες σύμφωνα με τα οριζόμενα στην πρόσκληση.

***9. Ποσοστό δαπανών για την προστασία του περιβάλλοντος (εξαιρούνται οι δαπάνες που είναι απαιτούμενες από την ισχύουσα νομοθεσία)***

***(Κωδικός Κριτηρίου ΟΠΣΚΑΠ: Π3-77-4.1\_Δ\_151)***

Εξετάζεται **το ποσοστό** των προβλεπόμενων στην πράξη δαπανών, σχετικών με την προστασία περιβάλλοντος και τη συμβολή στον μετριασμό και στην προσαρμογή στην κλιματική αλλαγή, όπως δαπάνες για εξοικονόμηση ενέργειας και ύδατος, χρήση ΑΠΕ, χρήση φιλοπεριβαλλοντικών υλικών στην κατασκευή του έργου κλπ. Συμπληρώνεται κατάλληλα το σχετικό πεδίο στο έντυπο αίτησης στήριξης – υπεύθυνη δήλωση. Για τη βαθμολόγηση των πράξεων ως προς τη συμβολή τους στο περιβάλλον δεν λαμβάνονται υπόψη ενέργειες που είναι υποχρεωτικές από την κείμενη νομοθεσία για την κατασκευή και λειτουργία της πράξης.

***10. Ρεαλιστικότητα χρονοδιαγράμματος υλοποίησης επένδυσης***

***(Κωδικός Κριτηρίου ΟΠΣΚΑΠ: Π3-77-4.1\_Δ\_117)***

Εξετάζεται η αλληλουχία και το χρονοδιάγραμμα υλοποίησης των εργασιών της πράξης, ως προς:

1. το φυσικό αντικείμενο του έργου
2. την επιλεγμένη μέθοδος υλοποίησης (αυτεπιστασία, ανάθεση κλπ),
3. τους ενδεχόμενους κινδύνους που συνδέονται με την υλοποίηση της πράξης π.χ. αρχαιολογικά ευρήματα ή πιθανές καθυστερήσεις σχετικά με την έκδοση κανονιστικών αποφάσεων που απαιτούνται για την υλοποίηση της πράξης,
4. το επίπεδο ωριμότητας της πράξης
5. τον ορθολογικό προσδιορισμό των επιμέρους φάσεων υλοποίησης του έργου (μελέτη, άδειες, εγκρίσεις, κατασκευή, προμήθεια κλπ)

Ως βάση μπορούν να χρησιμοποιηθούν χρονοδιαγράμματα συναφών πράξεων που έχουν υλοποιηθεί, με βάση την πρότερη εμπειρία της ΟΤΔ.

**Η ελάχιστη βαθμολογία που απαιτείται για να θεωρηθεί παραδεκτή η αίτηση στήριξης είναι τα 30 μόρια.**

**4.3 ΚΑΙΝΟΤΟΜΙΑ:**

Για τη βαθμολόγηση του κριτηρίου επιλογής (Νο 5) που αφορά στον «***Καινοτόμο χαρακτήρα της πρότασης/ Χρήση καινοτομίας και νέων τεχνολογιών»***, λαμβάνονται υπόψη τα παρακάτω:

Ο βασικός στρατηγικός στόχος που επιδιώκει το LEADER είναι η ανάπτυξη κάθε αγροτικής περιοχής μέσω τεσσάρων διαστάσεων: α) οικονομικής, για την προσαρμογή, τη διατήρηση και τη δημιουργία θέσεων εργασίας και επιχειρήσεων, β) κοινωνικής, για την ενίσχυση της συνοχής και της ενσωμάτωσης, γ) πολιτιστικής, για την οικειοποίηση και την ενίσχυση της πολιτιστικής κληρονομιάς, την ανοικοδόμηση και την ενίσχυση της τοπικής ταυτότητας και δ) περιβαλλοντικής, για τη διατήρηση και ανανέωση των διαθέσιμων πόρων.

Το διακύβευμα είναι η βιώσιμη ανάπτυξη της περιοχής, λαμβάνοντας υπόψη: α) τις εσωτερικές ευκαιρίες και τους περιορισμούς που συνδέονται με παράγοντες που προκύπτουν από την ιστορία κάθε περιοχής και β) τις εξωτερικές ευκαιρίες και περιορισμούς που απορρέουν από το άνοιγμα των τοπικών οικονομιών.

Η ανάλυση αυτών των ευκαιριών και περιορισμών μπορεί να πραγματοποιηθεί μέσω 8 βασικών σημείων, τα οποία, από ορισμένες απόψεις, μπορούν να αλληλεπικαλύπτονται:

1. Κινητοποίηση του τοπικού πληθυσμού και κοινωνική συνοχή.

2. Πολιτισμός και ταυτότητα της περιοχής.

3. Δραστηριότητες και θέσεις εργασίας.

4. Εικόνα της περιοχής.

5. Μετανάστευση και κοινωνική και επαγγελματική ένταξη.

6. Περιβάλλον, η διαχείριση του χώρου και των φυσικών πόρων.

7. Ανάπτυξη των τεχνολογιών.

8. Ανταγωνιστικότητα και πρόσβαση στις αγορές.

Γύρω από αυτά τα οκτώ βασικά σημεία, κάθε περιοχή είναι σε θέση να προσδιορίσει και να αναλύσει τις συγκεκριμένες προκλήσεις που αντιμετωπίζει, όπως για παράδειγμα:

* ενίσχυση των πρακτικών συμμετοχής του πληθυσμού,
* ενίσχυση της ταυτότητας της περιοχής,
* διαφοροποίηση και προσαρμογή των δραστηριοτήτων και των υπηρεσιών,
* ανανέωση της εικόνας της περιοχής,
* ενσωμάτωση νέων εργαζομένων ή διαχείριση της αγροτικής εξόδου,
* ανάδειξη της φυσικής κληρονομιάς,
* διαχείριση των νέων τεχνολογιών,
* διαχείριση της ανταγωνιστικότητας και της πρόσβασης στις αγορές.

Η καινοτομία, είτε πρόκειται για τη δημιουργία νέων προϊόντων ή υπηρεσιών, είτε για την εφαρμογή νέων διαδικασιών, μεθόδων ή οργανωτικών μορφών, βρίσκεται στο επίκεντρο. Είναι το μέσο για την αντιμετώπιση των κύριων προκλήσεων που αντιμετωπίζει η περιοχή και αποτελεί μέρος της δυναμικής που επιτρέπει ειδικότερα:

* να προβλέπει τις αλλαγές και να προσαρμόζεται γρήγορα σε αυτές,
* να αναπτύξει την ιδιαίτερη ποιότητα της περιοχής και αυτό που δεν μπορεί να μεταφερθεί ή να παραχθεί αλλού,
* να διαφοροποιήσει τα συγκριτικά πλεονεκτήματα,
* να ενισχύσει τα δίκτυα και τα κέντρα ανταλλαγών και αποφάσεων,
* να ανανεωθούν οι δομές διαχείρισης και κοινωνικοοικονομικής οργάνωσης,
* να ενισχύσει κανείς αυτό που είναι και αυτό που κάνει.

Από αυτή την άποψη, η καινοτομία εμφανίζεται ως μοχλός αλλαγής και προσαρμογής που είναι αναγκαίες για τη βιώσιμη ανάπτυξη των αγροτικών περιοχών της Ευρωπαϊκής Ένωσης οι οποίες, ανεξάρτητα από την ποικιλομορφία τους, επηρεάζονται όλες από σημαντικές αλλαγές. Οι μετασχηματισμοί όμως αυτοί που επηρεάζουν την αγροτική κοινωνία συνεπάγονται επίσης την αναζήτηση νέων λύσεων προσαρμοσμένων σε κάθε περιοχή, δίνοντας έμφαση στην καινοτομία, την επίδειξη και τη δυνατότητα μεταφοράς της. Αυτός είναι σήμερα, σε συνέχεια όλων των προηγούμενων προγραμμάτων (I, ΙΙ, LEADER+, Άξονας 4, CLLD), ο κύριος στόχος του LEADER.

Κάθε δικαιούχος του LEADER θα πρέπει λοιπόν να προετοιμάσει ένα "πρόγραμμα αγροτικής καινοτομίας" αλλά πρώτα να πραγματοποιήσει μια αρχική διάγνωση, να αναλύσει τις αναμενόμενες αλλαγές και να αναδείξει τις διαστάσεις της καινοτομίας και της επίδειξης των σχεδιαζόμενων δράσεων. Τρία στοιχεία χαρακτηρίζουν συχνά αυτές τις αρχικές αναλύσεις:

* + επικεντρώνονται υπερβολικά στα εσωτερικά προβλήματα κάθε περιοχής,
  + υποτιμούν την επίδραση των εξωτερικών περιορισμών που περιορίζουν την τοπική δράση,
  + δεν ενσωματώνουν επαρκώς τη διάσταση της πρόβλεψης που επιτρέπει την ανάπτυξη της περιοχής.
  1. Για κάθε ένα από τα ανωτέρω οκτώ βασικά σημεία, οι φορείς της υπαίθρου θα πρέπει να αναπτύξουν τις γνώσεις της περιοχής, προκειμένου να προβούν σε μια πιο ολοκληρωμένη ανάλυση των τοπικών αναγκών καινοτομίας. Για καθένα από αυτά τα οκτώ βασικά σημεία, οι αγροτικοί φορείς θα μπορούσαν να θέσουν ερωτήματα, ώστε να αποκτήσουν καλύτερη γνώση της περιοχής, να εντοπίσουν συγκεκριμένες προκλήσεις και να αναλύσουν τις τοπικές ανάγκες καινοτομίας, όπως:
  + για να εντοπίσουν προβλήματα σχετικά με την τοπική κατάσταση,
  + για να εντοπίσουν τις τρέχουσες καινοτόμες δράσεις, να εξετάσουν πώς αυτές ανταποκρίνονται στην ανάλυση της κατάστασης,
  + για να εντοπίσουν τις ανάγκες καινοτομίας που μένει να ικανοποιηθούν,
  + για να δουν πώς μπορούν να ληφθούν καλύτερα υπόψη αυτές οι καινοτόμες ανάγκες στο πλαίσιο του τοπικού προγράμματος,
  + για να αναδείξουν τα κύρια στοιχεία καινοτομίας μιας δράσης σε σχέση με την περιοχή,
  + για να εξετάσουν σε τοπικό επίπεδο πώς μπορεί να ενισχυθεί η δράση αυτή, λαμβάνοντας υπόψη άλλες διαστάσεις,
  + για να αντλήσουν χρήσιμα διδάγματα και, αν χρειαστεί, να διευκολύνουν τη δυνατότητα μεταφοράς καινοτομίας.

Στο παραπάνω πλαίσιο λοιπόν εξετάζεται αν η πράξη εμπεριέχει καινοτομικά στοιχεία και ποια είναι αυτά. Σημειώνεται ότι, η καινοτομία στις παρεμβάσεις δημοσίου χαρακτήρα, μπορεί να συνδέεται με την αξιοποίηση των νέων τεχνολογιών και της έρευνας για τη δημιουργία βιοκλιματικών υποδομών, για τη χρήση νέων, φιλικών προς το περιβάλλον υλικών, για τη βελτίωση υφιστάμενων υπηρεσιών και διαδικασιών, για την ανάπτυξη εφαρμογών λογισμικού για καινοτόμες εφαρμογές κ.ά. Επιπλέον εξετάζεται η συσχέτιση της πρότασης με την Έξυπνη Εξειδίκευση (RIS) της Περιφέρειας Κρήτης.

**5. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

*(Πίνακας των απαιτούμενων δικαιολογητικών που πρέπει να υποβληθούν από το δικαιούχο στο ΟΠΣΚΑΠ για την εξέταση των κριτηρίων επιλεξιμότητας και επιλογής.*

| **Α/Α** | **Κωδικός Δικ/κού στο ΟΠΣΚΑΠ** | **Τίτλος Δικαιολογητικού στο ΟΠΣΚΑΠ** | | **Κριτήριο Επιλεξιμότητας που αφορά** | **Κριτήριο Επιλογής που αφορά (\*)** | | **Δικαιολογητικά που αναρτώνται στο ΟΠΣΚΑΠ για την κάλυψη των κριτηρίων** | |
| --- | --- | --- | --- | --- | --- | --- | --- | --- |
| 1 | Π3-77-3.1\_Δ1\_3 | | Υπεύθυνη Δήλωση | Π3-73-1.3\_2.003 | |  | | 1. Υπεύθυνη Δήλωση, με συμπληρωμένα όλα τα πεδία που απαιτούνται  Η υπεύθυνη δήλωση είναι αναπόσπαστο τμήμα στο "Έντυπο αίτησης στήριξης-υπεύθυνη δήλωση", το οποίο **αναρτάται μία φορά** στο ΟΠΣΚΑΠ. |
| Π3-77-4.1\_111 | |
| Π3-77-4.1\_113 | |
| Π3-77-4.1\_114 | |
| Π3-77-4.1\_120 | |
| Π3-77-4.1\_125 | |
| Π3-77-4.1\_126 | |
| Π3-77-4.1\_142 | |
| Π3-77-4.1\_149 | |
| Π3-77-4.1\_151 | |
| Π3-77-4.1\_153 | |
| Π3-77-4.1\_154 | |
| 2 | Π3-73-1.3\_001 | | Αίτηση στήριξης | Π3-73-1.3\_2.003 | | Π3-77-4.1\_Δ\_119 | | 1. Έντυπο Αίτησης στήριξης   Να χρησιμοποιηθεί το υπόδειγμα "Έντυπο Αίτησης Στήριξης- Υπεύθυνη Δήλωση" |
| Π3-73-1.3\_2.008 | | Π3-77-4.1\_Δ\_111 | |
| Π3-73-1.3\_2.012 | | Π3-77-4.1\_Δ\_146 | |
| Π3-73-1.3\_6.001 | | Π3-77-4.1\_Δ\_113 | |
| Π3-77-4.1\_111 | | Π3-77-4.1\_Δ\_116 | |
| Π3-77-4.1\_112 | | Π3-77-4.1\_Δ\_117 | |
| Π3-77-4.1\_113 | |  | |
| Π3-77-4.1\_117 | |
| Π3-77-4.1\_118 | |
| Π3-77-4.1\_120 | |
| Π3-77-4.1\_121 | |
| Π3-77-4.1\_124 | |
| Π3-77-4.1\_130 | |
| Π3-77-4.1\_134 | |
| Π3-77-4.1\_135 | |
| Π3-77-4.1\_145 | |
| Π3-77-4.1\_147 | |
| Π3-77-4.1\_148 | |
| Π3-77-4.1\_149 | |
| Π3-77-4.1\_150 | |
| Π3-77-4.1\_151 | |
| Π3-77-4.1\_153 | |
| 3 | Π3-77-4.1\_Δ\_112 | | Απόφαση Δ.Σ. για την υποβολή της αίτησης στήριξης | Π3-73-1.3\_5.002 | |  | | 1. Απόφαση αρμόδιου συλλογικού οργάνου για την υποβολή της αίτησης στήριξης |
| 4 | Π3-77-4.1\_Δ\_113 | | Στοιχεία του αιτούντος | Π3-77-4.1\_134 | |  | | 1. Απόφαση αρμοδίου οργάνου ή άλλο έγγραφο, για τον ορισμό νομίμου εκπροσώπου. |
| Π3-77-4.1\_140 | | 2. Αστυνομική ταυτότητα ή διαβατήριο νόμιμου εκπροσώπου. |
|  | | 3. Έντυπο "Στοιχεία μητρώου επιχείρησης" από την ΑΑΔΕ από την οποία να προκύπτει και το καθεστώς ΦΠΑ (όπου απαιτείται) |
|  | | 4. Έγγραφο/-α που να αποδεικνύουν την αρμοδιότητα εκτέλεσης του έργου, όπως Καταστατικό του φορέα, Κανονισμός Λειτουργίας, ΦΕΚ Σύστασης, ΓΕΜΗ, τυχόν κανονιστικές ή άλλες αποφάσεις. (Δεν απαιτείται στους ΟΤΑ Α΄ και Β΄ βαθμού και στους φορείς του δημόσιου τομέα.) |
| 5 | Π3-77-4.1\_Δ\_137 | | Τεχνική Επάρκεια του Ν.4412/2016 **για έργα που υλοποιούνται με δημόσιες συμβάσεις** | Π3-77-4.1\_142 | |  | | 1. Βεβαίωση του φορέα, ότι διαθέτει τεχνική επάρκεια με αναφορά στις ειδικότητες και στο προσωπικό που θα απασχοληθεί στο έργο ή  - Προγραμματική Σύμβαση ή σχέδιο προγραμματικής σύμβασης, ή σύμβαση παροχής τεχνικών υπηρεσιών ή άλλο σχετικό δικαιολογητικό Συμπληρώνεται σωστά ο σχετικός πίνακας στο "έντυπο αίτησης στήριξης - υπεύθυνη δήλωση", καθώς και το πεδίο "Μεθοδολογία ανάθεσης / υλοποίησης". |
| 2. Υπεύθυνη Δήλωση για την πρόθεση κάλυψης της τεχνικής επάρκειας εάν ενταχθεί η πράξη |
| 6 | Π3-77-4.1\_Δ\_114 | | Στοιχεία και φωτογραφική απεικόνιση της υφιστάμενης κατάστασης του προτεινόμενου έργου, εκτός άυλων **ενεργειών** | Π3-73-1.3\_2.003 | |  | | 1. Φωτογραφικό υλικό αποτύπωσης της υφιστάμενης κατάστασης. |
| 7 | Π3-77-4.1\_Δ\_118 | | Δικαιολογητικά που να αποδεικνύουν το «εύλογο κόστοςτων απαιτούμενων προς ενίσχυση δαπανών (πλην των δαπανών **που αναφέρονται σε έργα που υλοποιούνται με δημόσια σύμβαση)** | Π3-77-4.1\_116 | |  | | 1. Οικονομικές Προσφορές ή άλλα στοιχεία που τεκμηριώνουν το εύλογο κόστος  (Σύμφωνα με τα οριζόμενα **στο σχετικό κεφάλαιο του** "Οδηγού υποβολής - διοικητικού ελέγχου αιτήσεων στήριξης") |
| 8 | ΑΟ\_ΣΣΚΑΠ\_114n | | Απόσπασμα του επιχειρησιακού προγράμματος του δυνητικού δικαιούχου Δήμου από το οποίο να προκύπτει η προτεινόμενη παρέμβαση | Π3-77-4.1\_114 | |  | | 1. Απόσπασμα εγκεκριμένου Επιχειρησιακού Προγράμματος ή  απόφαση αρμοδίου οργάνου ότι θα εγγραφεί στο Επιχειρησιακό Πρόγραμμα (μόνο για έργα ΟΤΑ). |
| 9 | ΕΒ\_ΑΣ\_120\_1 | | Κανονιστικό πλαίσιο ορισμού φορέα λειτουργίας και συντήρησης της πράξης (εφόσον απαιτείται) | Π3-77-4.1\_120 | |  | | 1. Κανονιστικό πλαίσιο βάσει του οποίου, αυτός που ορίζεται με την αίτηση στήριξης ως Φορέας Λειτουργίας της πράξης, έχει την αρμοδιότητα λειτουργίας και συντήρησης αυτής (εφόσον απαιτείται). |
| 11 | Π3-77-3.1\_Δ1\_4 | | Βεβαίωση του δυνητικού δικαιούχου ότι τηρείται φάκελος δημόσιας σύμβασης | Π3-77-4.1\_115 | |  | | 1. Βεβαίωση του δυνητικού δικαιούχου ότι "τηρείται φάκελος δημόσιας σύμβασης για την προτεινόμενη πράξη και συμπεριλαμβάνει όλα **τα απαραίτητα στοιχεία,** σύμφωνα με τα οριζόμενα στο άρθρο 45 του Ν. 4412/2016" (μόνο για τα έργα που εκτελούνται με δημόσιες συμβάσεις) |
| 12 | ΑΟ\_ΑΣ\_127\_19.2Δ | | Άδειες και εγκρίσεις. | Π3-77-4.1\_140 | | Π3-77-4.1\_Δ\_120 | | 1. Μελέτη του έργου και Αρχιτεκτονικά σχέδια  Για τα έργα που εκτελούνται με διαδικασίες δημοσίων συμβάσεων απαιτείται **οριστική μελέτη του έργου** (κριτήριο αποκλεισμού) Προσοχή:  - Από τα αρχιτεκτονικά σχέδια, θα πρέπει να προκύπτει η προσβασιμότητα ΑμεΑ, σύμφωνα με τα οριζομενα στο σχετικό παράρτημα του παρόντος οδηγού.  - Στις περιπτώσεις που στο έργο περιλαμβάνεται η προμήθεια εξοπλισμού, στις κατόψεις θα πρέπει να συμπεριλαμβάνεται η διάταξη του εξοπλισμού στον χώρο. |
|  | |  | | 2. Εγκριτικές αποφάσεις μελετών |
|  | |  | | 3. Αδειοδοτήσεις απαραίτητες για την ένταξη της πράξης |
|  | |  | | 4. Άδεια Λειτουργίας ή άλλο στοιχείο που αποδεικνύει τη νόμιμη λειτουργία των υφιστάμενων επιχειρήσεων |
|  | |  | | 5. Βεβαίωση δικαιούχου για **την ύπαρξη δικτύων κοινής ωφελείας και την υποχρέωση ή μη, μετακίνησης ή μεταφοράς τους (**για τις περιπτώσεις ανάπλασης οικισμών) |
| 13 | Π3-77-3.1\_Δ1\_5 | | Δικαιολογητικά περί μη λύσης, εκκαθάρισης ή πτώχευσης | Π3-77-4.1\_141 | |  | | 1. Πιστοποιητικό δικαστικής φερεγγυότητας (Δεν απαιτείται στους ΟΤΑ Α΄ και Β΄ βαθμού και στους φορείς δημόσιου τομέα.) |
| 14 | Π3-77-4.1\_Δ\_131 | | Μελέτη συνολικής θεώρησης αισθητικής και λειτουργικής αναβάθμισης ή ανάδειξης του οικισμού ή τμήματος αυτού, όπως εξειδικεύεται στην Πρόσκληση | Π3-77-4.1\_123 | |  | | 1. Μελέτη συνολικής θεώρησης αισθητικής και λειτουργικής αναβάθμισης ή ανάδειξης του οικισμού ή τμήματος αυτού 2. Απόφαση έγκρισης της μελέτης από το αρμόδιο όργανο (μόνο για τις **περιπτώσεις ανάπλασης οικισμού)** |
| 15 | Π3-77-4.1\_Δ\_132 | | Αποδεικτικά στοιχεία κατοχής ή χρήσης του ακινήτου στο οποίο θα υλοποιηθεί η επένδυση σύμφωνα με τα οριζόμενα στην Πρόσκληση | Π3-77-4.1\_143 | |  | | 1. Τίτλος κατοχής ή χρήσης του ακινήτου (Σύμφωνα με τα οριζόμενα στο κεφάλαιο 2.1, παρ. 6 του "Οδηγού υποβολής - διοικητικού ελέγχου αιτήσεων στήριξης".) |
| 2. Βεβαίωση Δημάρχου για τους κοινόχρηστους χώρους. Η βεβαίωση θα πρέπει να συνοδεύεται από σκαρίφημα υπογεγραμμένο από την αρμόδια Τεχνική Υπηρεσία, που θα βεβαιώνει τους κοινόχρηστους χώρους στους οποίους γίνεται παρέμβαση. (μόνο για ανάπλαση οικισμών) |
| 3. Προγραμματική Σύμβαση με την αρμόδια υπηρεσία για δασικά έργα (όπου απαιτείται για τις περιπτώσεις πράξεων που αφορούν σε παρεμβάσεις εντός δασικής έκτασης). |
| 16 | Π3-73-1.3\_012 | | Περιβαλλοντική αδειοδότηση, όπου απαιτείται | Π3-77-4.1\_117 | | Π3-77-4.1\_Δ\_151 | | 1. Περιβαλλοντική αδειοδότηση ή απαλλαγή, εφόσον απαιτείται ή  2. Βεβαίωση μηχανικού ότι δεν απαιτείται περιβαλλοντική αδειοδότηση (ΑΕΠΟ ή ΠΠΔ) για το έργο |
| 17 | Π3-77-4.1\_Δ\_116 | | Προϋπολογισμό της προτεινόμενης πράξης | Π3-77-4.1\_121 | | Π3-77-4.1\_Δ\_116 | | 1.Αναλυτικός προϋπολογισμός για έργα που δεν εκτελούνται με δημόσιες συμβάσεις ή |
| Π3-77-4.1\_124 | |
| Π3-77-4.1\_132 | | Προϋπολογισμός και τιμολόγιο μελέτης, και αναλυτικές προμετρήσεις για έργα που εκτελούνται με δημόσιες συμβάσεις. |
| Π3-77-4.1\_148 | |
| 18 | Π3-77-3.1\_Δ1\_6 | | Χωροθέτηση της πράξης | Π3-77-4.1\_131 | | Π3-77-4.1\_Δ\_123 | | 1. Τοπογραφικό διάγραμμα |
| Π3-77-4.1\_135 | |  | | 2. Ορθοφωτοχάρτης |
|  | |  | | *3. ΦΕΚ ορισμού της* ***περιοχής ως πληγείσα από φυσική*** καταστροφή. Εφόσον η πράξη υλοποιείται σε περιοχή που έχει υποστεί φυσικές καταστροφές, επισυνάπτεται η σχετική απόφαση. |
| 19 | Π3-77-4.1\_116 | | Άλλο |  | | Π3-77-4.1\_Δ\_157 | | *Δικαιολογητικά που τεκμηριώνουν τον καινοτόμο χαρακτήρα της πρότασης. Υποβάλλονται τυχόν πιστοποιητικά προμηθευτών και έντυπα τεχνικών προδιαγραφών εξοπλισμού ή υλικών, βεβαιώσεις επιστημονικών ή συλλογικών φορέων ή οποιοδήποτε στοιχείο τεκμηριώνει τον καινοτόμο χαρακτήρα του έργου.  Συμπληρώνεται το σχετικό πεδίο Γ.Ι.6 του "εντύπου αίτησης στήριξης - υπεύθυνη δήλωση".* |

(\*) Όλα τα κριτήρια επιλογής εξετάζονται με το δικαιολογητικό «Έντυπο Αίτησης Στήριξης - Υπεύθυνη Δήλωση», εκτός αν γίνεται αναφορά σε συγκεκριμένο κριτήριο

**9. ΣΧΕΔΙΟ ΕΓΓΡΑΦΟΥ ΓΙΑ ΤΗΝ ΥΠΟΒΟΛΗ ΣΥΜΠΛΗΡΩΜΑΤΙΚΩΝ / ΔΙΕΥΚΡΙΝΙΣΤΙΚΩΝ ΣΤΟΙΧΕΙΩΝ**

|  |  |  |
| --- | --- | --- |
| **ΟΤΔ/ΕΥΔ (ΕΠ) της Περιφέρειας/ΕΥΕ ΠΑΑ**  **………………………………** |  | **Εικόνα που περιέχει κείμενο, γραμματοσειρά, λογότυπο, σύμβολο  Περιγραφή που δημιουργήθηκε αυτόματα** |
| Ταχ. Δ/νση :  Ταχ. Κώδικας :  Πληροφορίες:  Τηλέφωνο :  Fax :  Email : |  | <Τόπος>, <Ημερομηνία>  Α.Π.: |
|  |  | **Προς:** <Δικαιούχος> |

**ΘΕΜΑ:** Συμπληρωματικά στοιχεία ή/και διευκρινήσεις, για την εξέταση της αίτησης στήριξης με τίτλο «........» και Κωδικό ΟΠΣΚΑΠ: ..............

Σας γνωστοποιούμε ότι κατά την αξιολόγηση της με αριθ. πρωτ. ………. αίτησης στήριξης της πράξης με τίτλο «……………………..», με κωδικό ΟΠΣΚΑΠ: ........... και των συνημμένων σε αυτήν εγγράφων, που υποβλήθηκε για χρηματοδότηση στο πλαίσιο του ΣΣ ΚΑΠ, Παρέμβαση Π3-77-4.1, υπο-παρέμβαση ………….., της πρόσκλησης με αριθ. πρωτ. ……............, διαπιστώθηκε η ανάγκη υποβολής των παρακάτω συμπληρωματικών στοιχείων:

* ...................
* ...........................

ή/και διευκρινήσεων:

* ...................
* ...........................

Προκειμένου να ολοκληρωθεί η διαδικασία αξιολόγησης της πρότασής σας, παρακαλούμε όπως υποβάλλετε ηλεκτρονικά στο ΟΠΣΚΑΠ, έως την …/…/… (ημερομηνία) (Η προθεσμία συμπληρώνεται από τον ΕΦ, λαμβάνοντας υπόψη στοιχεία όπως τη μεθοδολογία αξιολόγησης, το πλήθος των συμπληρωματικών εγγράφων κ.λπ.).

Σας ενημερώνουμε ότι εάν, μέχρι την προαναφερθείσα προθεσμία, δεν έχουν υποβληθεί τα παραπάνω στοιχεία στην υπηρεσία μας, η αξιολόγηση της πρότασής σας δεν θα προχωρήσει και θα απορριφθεί.

**Ο/Η Προϊστάμενος του ΕΦ**